ai4bharat/Pralekha huggingface dataset:
ਖੇਤੀਬਾੜੀ ਮੰਤਰਾਲਾ
ਜੀ-20 ਐਗਰੀਕਲਚਰ ਵਰਕਿੰਗ ਗਰੁੱਪ ਮੀਟਿੰਗ ਦੇ ਡੈਲੀਗੇਟਸ ਰੌਕ ਗਾਰਡਨ, ਚੰਡੀਗੜ੍ਹ ਵੱਲੋਂ ਮਨਮੋਹਕ
ਚੰਡੀਗੜ੍ਹ, ਭਾਰਤ - ਜੀ20 ਐਗਰੀਕਲਚਰ ਵਰਕਿੰਗ ਗਰੁੱਪ ਦੀ ਮੀਟਿੰਗ ਦੇ ਡੈਲੀਗੇਟਸ 29 ਮਾਰਚ, 2023 ਨੂੰ ਇੱਕ ਸੁਹਾਵਣੇ ਅਚੰਭੇ ਵਿੱਚ ਸਨ, ਕਿਉਂਕਿ ਉਨ੍ਹਾਂ ਨੂੰ ਚੰਡੀਗੜ੍ਹ ਦੇ ਰੌਕ ਗਾਰਡਨ ਦੇ ਅਜੂਬਿਆਂ ਦੀ ਪੜਚੋਲ ਕਰਨ ਦਾ ਮੌਕਾ ਮਿਲਿਆ। ਬਗੀਚਾ , ਜਿਸ ਨੂੰ ਨਾਥੂਪੁਰ ਦੇ ਨੇਕ ਚੰਦ ਸੈਣੀ ਦੇ ਰੌਕ ਗਾਰਡਨ ਵਜੋਂ ਵੀ ਜਾਣਿਆ ਜਾਂਦਾ ਹੈ, ਇੱਕ ਮੂਰਤੀ ਬਾਗ ਹੈ ਜੋ ਪੂਰੀ ਤਰ੍ਹਾਂ ਉਦਯੋਗਿਕ ਅਤੇ ਘਰਾਂ ਦੇ ਕੂੜੇ ਅਤੇ ਸੁੱਟੀਆਂ ਚੀਜ਼ਾਂ ਤੋਂ ਬਣਾਇਆ ਗਿਆ ਹੈ।
ਡੈਲੀਗੇਟਸ ਬਾਗ ਦੀ ਸੁੰਦਰਤਾ ਅਤੇ ਵਿਲੱਖਣਤਾ ਦੁਆਰਾ ਮੋਹਿਤ ਹੋਏ। ਉਨ੍ਹਾਂ ਨੂੰ ਇੱਕ ਸੱਭਿਆਚਾਰਕ ਪ੍ਰੋਗਰਾਮ ਅਨੋਖੇ ਢੰਗ ਨਾਲ ਪੇਸ਼ ਕੀਤਾ ਗਿਆ, ਜਿਸ ਵਿੱਚ ਸਥਾਨਕ ਨਾਚ ਅਤੇ ਸੰਗੀਤ ਸ਼ਾਮਲ ਸਨ, ਅਤੇ ਉਨ੍ਹਾਂ ਨੂੰ ਖੇਤਰ ਦੀ ਸਮ੍ਰਿੱਧ ਅਤੇ ਵਿਭਿੰਨ ਰਸੋਈ ਵਿਰਾਸਤ ਦਾ ਅਨੁਭਵ ਕਰਨ ਦਾ ਮੌਕਾ ਮਿਲਿਆ। ਬਾਜਰੇ ਤੋਂ ਬਣੇ ਪਕਵਾਨਾਂ ਵਿੱਚ ਬਾਜਰੇ ਦਾ ਪਨੀਰਕੇਕ, ਬਾਜਰੇ ਦੀ ਚਾਕਲੇਟ ਬਰਾਊਨੀ, ਬਾਜਰੇ ਦੀ ਰੋਟੀ, ਦਾਲ ਬਾਟੀ ਚੂਰਮਾ, ਬਾਜਰੇ ਦੀ ਟਿੱਕੀ ਅਤੇ ਹੋਰ ਬਹੁਤ ਕੁਝ ਸ਼ਾਮਲ ਸੀ।
ਇਸ ਦੌਰੇ ਦੀ ਇੱਕ ਖ਼ਾਸ ਗੱਲ ਡੈਲੀਗੇਟਸ ਲਈ ਮਹਿੰਦੀ ਕਲਾ ਨੂੰ ਅਜ਼ਮਾਉਣ ਦਾ ਮੌਕਾ ਸੀ। ਬਹੁਤ ਸਾਰੀਆਂ ਵਿਦੇਸ਼ੀ ਮਹਿਲਾ ਡੈਲੀਗੇਟਸ ਇਸ ਪ੍ਰਾਚੀਨ ਭਾਰਤੀ ਕਲਾ ਰੂਪ ਤੋਂ ਪ੍ਰਭਾਵਿਤ ਹੋਈਆਂ ਅਤੇ ਆਪਣੇ ਹੱਥਾਂ 'ਤੇ ਗੁੰਝਲਦਾਰ ਡਿਜ਼ਾਈਨ ਪ੍ਰਾਪਤ ਕਰਨ ਦਾ ਆਨੰਦ ਮਾਣਿਆ।
ਡੈਲੀਗੇਟਸ ਨੂੰ ਦਿਖਾਈਆਂ ਗਈਆਂ ਫਿਲਮ ਵਿੱਚ ਰੌਕ ਗਾਰਡਨ ਦੇ ਇਤਿਹਾਸ ਅਤੇ ਕੰਮਕਾਜ ਨੂੰ ਦਰਸਾਇਆ ਗਿਆ। ਉਹ ਨੇਕ ਚੰਦ ਅਤੇ ਇਸ ਪ੍ਰੋਜੈਕਟ 'ਤੇ ਕੰਮ ਕਰਨ ਵਾਲੇ ਲੋਕਾਂ ਦੀ ਸਾਦਗੀ ਅਤੇ ਸਮਰਪਣ ਤੋਂ ਹੈਰਾਨ ਸਨ।
ਰੌਕ ਗਾਰਡਨ ਬਾਰੇ
ਬਾਗ ਦੇ ਸੰਸਥਾਪਕ, ਨੇਕ ਚੰਦ ਸੈਣੀ, ਇੱਕ ਸਰਕਾਰੀ ਅਧਿਕਾਰੀ ਸਨ, ਜਿਨ੍ਹਾਂ ਨੇ 1957 ਵਿੱਚ ਆਪਣੇ ਖਾਲੀ ਸਮੇਂ ਵਿੱਚ ਗੁਪਤ ਰੂਪ ਵਿੱਚ ਬਾਗ ਬਣਾਉਣਾ ਸ਼ੁਰੂ ਕੀਤਾ ਸੀ। ਅੱਜ, ਇਹ ਬਾਗ 40 ਏਕੜ  ਦੇ ਖੇਤਰ ਵਿੱਚ ਫੈਲਿਆ ਹੋਇਆ ਹੈ ਅਤੇ ਰਚਨਾਤਮਕਤਾ ਤੇ ਅਤੇ ਮਨੁੱਖੀ ਆਤਮਾ ਦੀ ਸਾਦਗੀ ਦਾ ਪ੍ਰਮਾਣ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਵਿਦੇਸ਼ ਮੰਤਰੀ ਨੇ ਮੋਜ਼ਾਮਬੀਕ ਵਿੱਚ ਮੇਡ ਇਨ ਇੰਡੀਆ ਟ੍ਰੇਨ ਵਿੱਚ ਸਵਾਰੀ ਕੀਤੀ
ਪ੍ਰਧਾਨ ਮੰਤਰੀ ਨੇ ਮੇਕ ਇਨ ਇੰਡੀਆ ਮੁਹਿੰਮ ਦੀ ਪ੍ਰਗਤੀ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਨੇ ਮੇਕ ਇਨ ਇੰਡੀਆ ਮੁਹਿੰਮ ਦੁਆਰਾ ਕੀਤੀ ਗਈ ਪ੍ਰਗਤੀ ’ਤੇ ਪ੍ਰਸੰਨਤਾ ਜਤਾਈ ਹੈ। ਪ੍ਰਧਾਨ ਮੰਤਰੀ ਨੇ ਮੋਜ਼ਾਮਬੀਕ ਦੇ ਟਰਾਂਸਪੋਰਟ ਮੰਤਰੀ ਮਾਤੇਉਸ ਮਗਾਲਾ  ਦੇ ਨਾਲ ਮਾਪੁਟੋ ਤੋਂ ਮਚਾਵਾ ਤੱਕ ‘ਮੇਡ ਇਨ ਇੰਡੀਆ’ ਟ੍ਰੇਨ ਵਿੱਚ ਸਵਾਰੀ ਕਰਨ ਬਾਰੇ ਵਿਦੇਸ਼ ਮੰਤਰੀ ਸ਼੍ਰੀ ਐੱਸ ਜੈਸ਼ੰਕਰ ਦੇ ਟਵੀਟ ਦਾ ਜਵਾਬ ਦਿੰਦੇ ਹੋਏ ਕਿਹਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਇਸ ਨਾਲ ਹਰ ਭਾਰਤੀ ਨੂੰ ਪ੍ਰਸੰਨਤਾ ਹੋਵੇਗੀ। ਮੇਕ ਇਨ ਇੰਡੀਆ ਨਿਰੰਤਰ ਵਿਸ਼ਵ ਪੱਧਰ ’ਤੇ ਪ੍ਰਗਤੀ ਕਰ ਰਿਹਾ ਹੈ”
ਰੱਖਿਆ ਮੰਤਰਾਲਾ
ਆਈਐੱਨਐਸ ਤੀਰ ‘ਤੇ ਸਵਾਰ ਐੱਨਸੀਸੀ ਕੈਡਿਟ ਓਵਰਸੀਜ਼ ਤੈਨਾਤੀ ਤੋਂ ਵਾਪਸ ਪਰਤੇ
ਐੱਨਸੀਸੀ ਦੇ ਨੇਵਲ ਵਿੰਗ ਦੇ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਤੋਂ ਆਏ 14 ਐੱਨਸੀਸੀ ਕੈਡਿਟਾਂ ਨਾਲ ਦੱਖਣੀ ਨੇਵਲ ਕਮਾਂਡ  ਤਹਿਤ ਭਾਰਤੀ ਜਲ ਸੈਨਾ ਦਾ ਟ੍ਰੇਨਿੰਗ ਜਹਾਜ਼ ਆਈਐੱਨਐਸ ਤੀਰ "ਪ੍ਰਥਮ ਟ੍ਰੇਨਿੰਗ ਸਕੁਐਡਰਨ" ਦੀ ਓਵਰਸੀਜ਼ ਤੈਨਾਤੀ ਪੂਰੀ ਕਰਕੇ ਕੋਚੀ ਪਰਤ ਆਇਆ ਹੈ।
ਐੱਨਸੀਸੀ ਕੈਡਿਟਾਂ ਨੂੰ ਆਈਐੱਨਐਸ ਤੀਰ ਉੱਤੇ 29 ਫਰਵਰੀ, 2020 ਨੂੰ ਸਮੁੰਦਰ ਵਿੱਚ ਇੱਕ ਯੋਜਨਾਬੱਧ ਟ੍ਰੇਨਿੰਗ ਪ੍ਰੋਗਰਾਮ ਲਈ ਭੇਜਿਆ ਗਿਆ ਸੀ ਜਿਸ ਵਿੱਚ ਮੁੱਖ ਜ਼ੋਰ ਭਾਰਤੀ ਜਲ ਸੈਨਾ ਦੀ ਭੂਮਿਕਾ ਉੱਤੇ ਦਿੱਤਾ ਗਿਆ ਸੀ। ਇਹ ਕੈਡਿਟ ਪੂਰੇ ਜੋਸ਼ ਨਾਲ ਜਹਾਜ਼ ਉੱਪਰਲੀਆਂ ਸਾਰੀਆਂ ਸਰਗਰਮੀਆਂ ਵਿੱਚ ਸ਼ਾਮਲ ਹੋਏ। ਜਹਾਜ਼ ਦੇ ਕਮਿਊਨਟੀ ਰੀਚ ਪ੍ਰੋਗਰਾਮ, ਜੋ ਕਿ ਮਾਰੀਸ਼ਸ ਦੇ ਪੋਰਟ ਲੁਇਸ ਵਿਖੇ ਇੱਕ ਬਿਰਧ ਘਰ ਵਿੱਚ ਆਯੋਜਿਤ ਕੀਤਾ ਗਿਆ ਸੀ, ਐੱਨਸੀਸੀ ਕੈਡਿਟਾਂ ਨੇ ਆਪਣੇ ਉਤਸ਼ਾਹ ਅਤੇ ਦੁਲਾਰ ਭਰੀ ਛੋਹ ਨਾਲ ਉੱਥੋਂ ਦੇ ਵਸਨੀਕਾਂ ਦੀ ਪ੍ਰਸ਼ੰਸਾ ਖੱਟੀ। ਕੋਵਿਡ-19 ਤੋਂ ਪੈਦਾ ਹੋਈ ਸਥਿਤੀ ਕਾਰਨ ਇਸ ਮੇਲਜੋਲ ਨੂੰ ਸੀਮਿਤ ਰਖਿਆ ਗਿਆ। ਕੈਡਿਟਾਂ ਨੇ ਭਾਰਤੀ ਜਲ ਸੈਨਾ ਦੇ ਅਧਿਕਾਰੀਆਂ ਨਾਲ ਅਤੇ ਜਹਾਜ਼ ਦੀ ਸੈਰ ਮਾਨਣ ਵਾਲੇ ਵਿਦੇਸ਼ੀਆਂ, ਅਤੇ ਟ੍ਰੇਨੀਆਂ, ਜੋ ਕਿ ਮਾਲਦੀਵਜ਼, ਸੈਸ਼ਲਜ਼, ਬੰਗਲਾਦੇਸ਼, ਸ੍ਰੀ ਲੰਕਾ ਅਤੇ ਮਿਆਂਮਾਰ ਤੋਂ ਆਏ ਹੋਏ ਸਨ, ਨਾਲ ਰੈਗੂਲਰ ਵਿਚਾਰ-ਚਰਚਾ ਕਰਕੇ ਵੱਡਾ ਅਨੁਭਵ ਹਾਸਲ ਕੀਤਾ।
ਪ੍ਰਥਮ ਟ੍ਰੇਨਿੰਗ ਸਕੁਐਡਰਨ ਜਹਾਜ਼ਾਂ ਉੱਤੇ ਵਿਦੇਸ਼ੀਆਂ ਦੀ ਤੈਨਾਤੀ ਕੋਵਿਡ-19 ਮਹਾਮਾਰੀ ਕਾਰਨ ਸੀਮਿਤ ਕੀਤੀ ਗਈ ਸੀ ਅਤੇ ਇਹ ਜਹਾਜ਼ 4 ਅਪ੍ਰੈਲ, 2020 ਨੂੰ ਸਮੁੰਦਰ ਵਿੱਚ 14 ਦਿਨਾਂ ਦੀ ਕੁਆਰੰਟੀਨ ਮਿਆਦ ਪੂਰੀ ਕਰਕੇ ਵਾਪਸ ਪਰਤ ਆਇਆ। ਜਹਾਜ਼ ਵਿੱਚ ਸਮਾਜਿਕ ਦੂਰੀ ਕਾਇਮ ਰੱਖਣ ਦਾ ਕੰਮ ਸੰਭਵ ਨਾ ਹੋ ਸਕਣ ਕਾਰਨ ਸਾਰੇ ਜਹਾਜ਼ ਨੂੰ ਅਮਲੇ ਸਮੇਤ ਕੁਆਰੰਟੀਨ ਕਰਵਾਇਆ ਗਿਆ। ਜਹਾਜ਼ ਦਾ ਅਮਲਾ ਅਤੇ ਐੱਨਸੀਸੀ ਕੈਡਿਟ ਇਸ ਵੇਲੇ ਇਹਤਿਹਾਤ ਵਜੋਂ 14 ਦਿਨਾਂ ਦੀ ਕੁਆਰੰਟੀਨ ਮਿਆਦ ਪੂਰੀ ਕਰ ਰਹੇ ਹਨ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸ਼੍ਰੀ ਮਨੀਸ਼ ਦੇਸਾਈ ਨੇ ਪ੍ਰੈੱਸ ਇਨਫਰਮੇਸ਼ਨ ਬਿਊਰੋ ਦੇ ਪ੍ਰਿੰਸੀਪਲ ਡਾਇਰੈਕਟਰ ਜਨਰਲ ਵਜੋਂ ਚਾਰਜ ਸੰਭਾਲ਼ ਲਿਆ
ਸ਼੍ਰੀ ਮਨੀਸ਼ ਦੇਸਾਈ ਨੇ ਅੱਜ ਪ੍ਰੈੱਸ ਇਨਫਰਮੇਸ਼ਨ ਬਿਊਰੋ  ਦੇ ਪ੍ਰਮੁੱਖ ਡਾਇਰੈਕਟਰ ਜਨਰਲ ਵਜੋਂ ਅਹੁਦਾ ਸੰਭਾਲ਼ ਲਿਆ ਹੈ। ਸ਼੍ਰੀ ਦੇਸਾਈ ਨੇ ਕੱਲ੍ਹ ਸ਼੍ਰੀ ਰਾਜੇਸ਼ ਮਲਹੋਤਰਾ ਦੇ ਸੇਵਾਮੁਕਤ ਹੋਣ ਤੋਂ ਬਾਅਦ ਇਹ ਅਹੁਦਾ ਸੰਭਾਲ਼ਿਆ ਹੈ।
ਸ਼੍ਰੀ ਮਨੀਸ਼ ਦੇਸਾਈ, 1989 ਬੈਚ ਦੇ ਇਨਫਰਮੇਸ਼ਨ ਸਰਵਿਸ ਅਧਿਕਾਰੀ ਹਨ। ਇਸ ਤੋਂ ਪਹਿਲਾਂ, ਸ਼੍ਰੀ ਦੇਸਾਈ ਨੇ ਸਰਕਾਰੀ ਵਿਗਿਆਪਨ ਅਤੇ ਆਊਟਰੀਚ ਗਤੀਵਿਧੀਆਂ ਦੀ ਨਿਗਰਾਨੀ ਕਰਦੇ ਹੋਏ ਕੇਂਦਰੀ ਸੰਚਾਰ ਬਿਊਰੋ ਦੇ ਪ੍ਰਿੰਸੀਪਲ ਡਾਇਰੈਕਟਰ ਜਨਰਲ ਵਜੋਂ ਕੰਮ ਕੀਤਾ ਹੈ।
ਤਿੰਨ ਦਹਾਕਿਆਂ ਦੇ ਸ਼ਾਨਦਾਰ ਕਰੀਅਰ ਦੌਰਾਨ, ਸ਼੍ਰੀ ਦੇਸਾਈ ਨੇ ਡੀਜੀ, ਫਿਲਮ ਡਿਵੀਜ਼ਨ, ਐਡੀਸ਼ਨਲ ਡੀਜੀ , ਆਈਆਈਐੱਮਸੀ, ਸੀਈਓ, ਸੀਬੀਐੱਫਸੀ ਸਮੇਤ ਵਿਭਿੰਨ ਅਸਾਈਨਮੈਂਟਾਂ ਨੂੰ ਸੰਭਾਲ਼ਿਆ ਹੈ। ਫਿਲਮ ਡਿਵੀਜ਼ਨ ਵਿੱਚ ਆਪਣੇ ਕਾਰਜਕਾਲ ਦੌਰਾਨ, ਉਹ ਮੁੰਬਈ ਵਿੱਚ ਭਾਰਤੀ ਸਿਨੇਮਾ ਦੇ ਰਾਸ਼ਟਰੀ ਅਜਾਇਬ ਘਰ ਦੀ ਸਥਾਪਨਾ ਨਾਲ ਜੁੜੇ ਹੋਏ ਸਨ।
ਉਨ੍ਹਾਂ ਨੇ ਪੀਆਈਬੀ ਮੁੰਬਈ ਵਿੱਚ ਇੱਕ ਦਹਾਕੇ ਤੋਂ ਵੱਧ ਸਮੇਂ ਤੱਕ ਕੰਮ ਕਰਦੇ ਹੋਏ ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ ਆਵੑ ਇੰਡੀਆ , ਗੋਆ ਸਮੇਤ ਵਿਭਿੰਨ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਈਵੈਂਟਸ ਦੀਆਂ ਮੀਡੀਆ ਗਤੀਵਿਧੀਆਂ ਨੂੰ ਸੰਭਾਲ਼ਣ ਦੀ ਸੇਵਾ ਨਿਭਾਈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਅਤੇ ਰੂਸ ਦੇ ਰਾਸ਼ਟਰਪਤੀ ਦਰਮਿਆਨ ਟੈਲੀਫ਼ੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਰੂਸ ਦੇ ਰਾਸ਼ਟਰਪਤੀ ਵਲਾਦੀਮੀਰ ਪੁਤਿਨ ਨਾਲ 17 ਸਤੰਬਰ ਨੂੰ ਟੈਲੀਫ਼ੋਨ ‘ਤੇ ਗੱਲਬਾਤ ਕੀਤੀ।
ਰੂਸ ਦੇ ਰਾਸ਼ਟਰਪਤੀ ਨੇ ਪ੍ਰਧਾਨ ਮੰਤਰੀ ਦੇ ਜਨਮ ਦਿਨ ਦੇ ਅਵਸਰ ‘ਤੇ ਉਨ੍ਹਾਂ ਨੂੰ ਵਧਾਈਆਂ ਦਿੱਤੀਆਂ। ਪ੍ਰਧਾਨ ਮੰਤਰੀ ਨੇ ਵਧਾਈਆਂ ਦੇਣ ਦੇ ਲਈ ਉਨ੍ਹਾਂ ਦਾ ਆਭਾਰ ਪ੍ਰਗਟ ਕੀਤਾ।
ਦੋਵੇਂ ਨੇਤਾਵਾਂ ਨੇ ਭਾਰਤ ਅਤੇ ਰੂਸ ਦਰਮਿਆਨ ‘ਵਿਸ਼ੇਸ਼ ਅਤੇ ਵਿਸ਼ੇਸ਼ਅਧਿਕਾਰ ਪ੍ਰਾਪਤ ਰਣਨੀਤਕ ਸਾਂਝੇਦਾਰੀ’ ਨੂੰ ਹੋਰ ਮਜ਼ਬੂਤ ਕਰਨ ਲਈ ਆਪਣੀ ਮਜ਼ਬੂਤ ਪ੍ਰਤੀਬੱਧਤਾ ਦੁਹਰਾਈ ਅਤੇ ਕੋਵਿਡ–19 ਮਹਾਮਾਰੀ ਦੇ ਬਾਵਜੂਦ ਦੁਵੱਲੀ ਗੱਲਬਾਤ ਜਾਰੀ ਰੱਖਣ ਦੀ ਸ਼ਲਾਘਾ ਕੀਤੀ। ਇਸ ਸੰਦਰਭ ਵਿੱਚ, ਉਨ੍ਹਾਂ ਨੇ ਰੱਖਿਆ ਮੰਤਰੀ ਅਤੇ ਵਿਦੇਸ਼ ਮੰਤਰੀ ਦੇ ਮਾਸਕੋ ਦੇ ਹਾਲ ਦੇ ਉਪਯੋਗੀ ਦੌਰਿਆਂ ਦਾ ਜ਼ਿਕਰ ਕੀਤਾ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਇਸ ਸਾਲ ਐੱਸਸੀਓ  ਅਤੇ ਬ੍ਰਿਕਸ  ਦੀ ਸਫ਼ਲ ਰੂਸੀ ਪ੍ਰਧਾਨਗੀ ਲਈ ਰਾਸ਼ਟਰਪਤੀ ਪੁਤਿਨ ਦਾ ਧੰਨਵਾਦ ਕੀਤਾ। ਉਨ੍ਹਾਂ ਨੇ ਇਸ ਸਾਲ ਦੇ ਅੰਤ ਵਿੱਚ ਐੱਸਸੀਓ  ਅਤੇ ਬ੍ਰਿਕਸ  ਸਿਖਰ ਸੰਮੇਲਨ ਦੇ ਇਲਾਵਾ ਭਾਰਤ ਦੁਆਰਾ ਆਯੋਜਿਤ ਕੀਤੇ ਜਾਣ ਵਾਲੇ ਐੱਸਸੀਓ  ਸ਼ਾਸਨ ਮੁਖੀਆਂ ਦੀ ਕੌਂਸਲ ਵਿੱਚ ਹਿੱਸਾ ਲੈਣ ਨੂੰ ਲੈ ਕੇ ਆਪਣੀ ਉਤਸੁਕਤਾ ਪ੍ਰਗਟ ਕੀਤੀ।
ਪ੍ਰਧਾਨ ਮੰਤਰੀ ਮੋਦੀ ਨੇ ਭਾਰਤ ਦੇ ਨਾਲ ਦੁਵੱਲੇ ਸਬੰਧਾਂ ਨੂੰ ਮਜ਼ਬੂਤ ਕਰਨ ਲਈ ਰਾਸ਼ਟਰਪਤੀ ਪੁਤਿਨ ਦੀ ਵਿਅਕਤੀਗਤ ਪ੍ਰਤੀਬੱਧਤਾ ਲਈ ਉਨ੍ਹਾਂ ਦਾ ਧੰਨਵਾਦ ਕੀਤਾ ਅਤੇ ਕਿਹਾ ਕਿ ਉਹ ਅਗਲੇ ਦੁਵੱਲੇ ਸਿਖਰ ਸੰਮੇਲਨ ਦੇ ਲਈ ਆਪਸ ਵਿੱਚ ਨਿਰਧਾਰਿਤ ਸੁਵਿਧਾਜਨਕ ਸਮੇਂ ‘ਤੇ ਰਾਸ਼ਟਰਪਤੀ ਪੁਤਿਨ ਦਾ ਭਾਰਤ ਵਿੱਚ ਸੁਆਗਤ ਕਰਨਾ ਚਾਹੁੰਦੇ ਹਨ।
ਰਸਾਇਣ ਤੇ ਖਾਦ ਮੰਤਰਾਲਾ
ਨੈਸ਼ਨਲ ਫਾਰਮਾਸਿਯੂਟੀਕਲ ਪ੍ਰਾਈਸਿੰਗ ਅਥਾਰਟੀ  ਨੇ 80 ਪਲੱਸ ਦਵਾਈਆਂ ਨੂੰ ਕੀਮਤ ਨਿਯੰਤਰਣ ਹੇਠਾਂ ਲਿਆਂਦਾ ਹੈ
ਨੈਸ਼ਨਲ ਫਾਰਮਾਸਿਯੂਟੀਕਲ ਪ੍ਰਾਈਸਿੰਗ ਅਥਾਰਟੀ ਐੱਨ ਪੀ ਪੀ ਏ ਨੇ 81 ਦਵਾਈਆਂ ਜਿਨ੍ਹਾਂ ਵਿੱਚ ਆਫ ਪੇਟੈਂਟ ਐਂਟੀ ਦਵਾਈਆਂ ਸ਼ਾਮਿਲ ਨੇ , ਨੂੰ ਮਰੀਜ਼ਾਂ ਨੂੰ ਪੇਟੈਂਟ ਦੀ ਮਿਆਦ ਪੁੱਗਣ ਤੇ ਮਿਲਣ ਵਾਲੇ ਫਾਇਦੇ ਦਿੰਦਿਆਂ ਹੋਇਆਂ ਕੀਮਤਾਂ ਨਿਸ਼ਚਿਤ ਕੀਤੀਆਂ ਹਨ ।
 ਅਤੇ ਐੱਮ ਐੱਸ ਟੌਰੈਂਟ ਫਾਰਮਾਸੁਟੀਕਲ ਲਿਮਟਡ ਲਈ “ਪ੍ਰਾਸੁਗ੍ਰਿਲ ਹਾਈਡ੍ਰੋਕਲੋਰਾਈਡ 10 ਐੱਮ ਜੀ  ਪਲੱਸ ਐੱਸਪ੍ਰੀਨ 75 ਐੱਮ ਜੀ  ਕੈਪਸੁਲ” ਲਈ 20.16 ਰੁਪਏ ਪ੍ਰਤੀ ਕੈਪਸੁਲ  17/03/2021 ਤੋਂ ਪ੍ਰਚੂਨ ਕੀਮਤਾਂ ਨਿਸ਼ਚਿਤ ਕੀਤੀਆਂ ਹਨ । ਦੋਨੋਂ ਦਵਾਈਆਂ 132.50 ਰੁਪਏ ਪ੍ਰਤੀ ਐੱਮ ਐੱਲ ਅਤੇ 27.26 ਰੁਪਏ ਪ੍ਰਤੀ ਕੈਪਸੁਲ ਦੇ ਭਾਅ ਤੇ ਵੇਚੀਆਂ ਜਾ ਰਹੀਆਂ ਹਨ । ਇਸ ਕੀਮਤ ਨਿਯੰਤਰਣ ਨਾਲ ਐੱਨ ਪੀ ਪੀ ਏ ਨੇ ਵੱਡੀ ਪੱਧਰ ਤੇ ਲੋਕਾਂ ਨੂੰ ਵਾਜਿਬ ਕੀਮਤਾਂ ਤੇ ਦਵਾਈਆਂ ਦੀ ਉਪਲਬਧਤਾ ਨੂੰ ਯਕੀਨੀ ਬਣਾਇਆ ਹੈ ।
ਐੱਨ ਪੀ ਪੀ ਏ ਨੇ ਇਨ੍ਹਾਂ ਦੋਨ੍ਹਾਂ ਕੰਪਨੀਆਂ ਨੂੰ “ਡਰੱਗ ਪ੍ਰਾਈਸਿਜ਼ ਕੰਟਰੋਲ ਆਰਡਰ ” 2013 ਦੇ ਪੈਰ੍ਹਾ 32 ਤਹਿਤ ਉੱਤਰ ਦੱਸੇ ਫਾਰਮੂਲੇਸ਼ਨਸ ਲਈ ਕੀਮਤਾਂ ਵਿੱਚ ਛੋਟ ਦਿੱਤੀ ਹੈ । ਇਹ ਛੋਟ ਸਵਦੇਸ਼ੀ ਖੋਜ ਤੇ ਵਿਕਾਸ ਰਾਹੀਂ ਵਿਕਸਿਤ ਕੀਤੇ ਗਏ ਨਵੀਂ ਦਵਾਈ ਸਪੁਰਦਗੀ ਪ੍ਰਣਾਲੀ ਲਈ ਪੰਜ ਸਾਲਾਂ ਦੇ ਸਮੇਂ ਲਈ ਦਿੱਤੀ ਗਈ ਹੈ । ਕੀਮਤਾਂ ਦਾ ਨਿਯੰਤਰਣ ਛੋਟ ਸਮੇਂ ਦੌਰਾਨ ਲਾਗੂ ਨਹੀਂ ਹੋਇਆ ਸੀ । ਐੱਨ ਪੀ ਪੀ ਏ ਨੇ 10/03/2021 ਨੂੰ ਹੋਈ ਆਪਣੀ ਮੀਟਿੰਗ ਵਿੱਚ ਛੋਟ ਸਮਾਂ ਖਤਮ ਹੋਣ ਕਰਕੇ ਡੀ ਪੀ ਸੀ ਓ 2013 ਦੀਆਂ ਵਿਵਸਥਾਵਾਂ ਅਨੁਸਾਰ ਇਨ੍ਹਾਂ ਫਾਰਮੂਲੇਸ਼ਨਸ ਦੀਆਂ ਕੀਮਤਾਂ ਨੂੰ ਨਿਯੰਤਰਣ ਕਰਨ ਦਾ ਫ਼ੈਸਲਾ ਕੀਤਾ ਸੀ । ਇਸ ਨਾਲ “ਇੰਸੁਲਿਨ ਹਿਊਮਨ ਇੰਜੈਕਸ਼ਨ 200 ਆਈ ਯੂ / ਐੱਮ ਐੱਲ” ਅਤੇ “70 % ਆਈਸੋਫੇਨ ਇੰਸੁਲਿਨ ਹਿਊਮਨ ਸਸਪੈਂਸ਼ਨ ਪਲੱਸ 30 % ਇੰਸੁਲਿਨ ਹਿਊਮਨ ਇੰਜੈਕਸ਼ਨ 200 ਆਈ ਯੂ / ਐੱਮ ਐੱਲ” ਦੀਆਂ ਕੀਮਤਾਂ ਮੌਜੂਦਾ ਕੀਮਤਾਂ ਤੋਂ ਕਾਫੀ ਘਟੀਆਂ ਹਨ । ਹੁਣ ਇਹ ਦਵਾਈਆਂ ਜਨਤਾ ਲਈ ਵਧੇਰੇ ਖ਼ਰੀਦਣਯੋਗ ਹੋ ਗਈਆਂ ਹਨ ।
ਐੱਨ ਪੀ ਪੀ ਏ ਨੇ 10 ਮਾਰਚ 2021 ਨੂੰ ਹੋਈ ਆਪਣੀ ਮੀਟਿੰਗ ਵਿੱਚ 76 ਨਵੀਆਂ ਦਵਾਈਆਂ ਦੀ ਪ੍ਰਚੂਨ ਕੀਮਤਾਂ ਵੀ ਨਿਸ਼ਚਿਤ ਕੀਤੀਆਂ ਹਨ , ਜਿਨ੍ਹਾਂ ਨੂੰ ਮੌਜੂਦਾ ਉਤਪਾਦਕਾਂ ਨੇ ਲਾਂਚ ਕਰਨਾ ਹੈ । ਇਨ੍ਹਾਂ ਵਿੱਚ ਆਫ ਪੇਟੈਂਟ ਐਂਟੀ ਡਾਇਬੈਟਿਕ ਦਵਾਈਆਂ ਵੀ ਹਨ , ਜਿਨ੍ਹਾਂ ਦੀਆਂ ਕੀਮਤਾਂ ਨਿਸ਼ਚਿਤ ਹੋਣ ਨਾਲ ਮਰੀਜ਼ਾਂ ਨੂੰ ਪੇਟੈਂਟ ਦੀ ਮਿਆਦ ਪੁੱਗਣ ਕਰਕੇ ਦਵਾਈਆਂ ਨੂੰ ਜਾਰੀ ਰੱਖਣ ਦੀ ਮਨਜ਼ੂਰੀ ਕਰਕੇ ਲਾਭ ਹੋਵੇਗਾ ।
ਇਸ ਤੋਂ ਇਲਾਵਾ ਐੱਨ ਪੀ ਪੀ ਏ ਨੇ 2 ਸੂਚੀਗਤ ਫਾਰਮੂਲੇਸ਼ਨਸ , ਜਿਨ੍ਹਾਂ ਦੇ ਨਾਂ ਪੋਵੀਡੌਨ ਆਇਓਡੀਨ 7.5 % ਮਲਣ ਵਾਲੀ ਐਂਟੀ ਇਨਫੈਕਟਿਵ ਦਵਾਈ ਅਤੇ ਲੀਵੋ ਥਾਈਰੌਸਿਨ 37.5 ਐੱਮ ਜੀ ਗੋਲੀਆਂ ਜੋ ਥਾਈਰਾਇਡ ਨਾਲ ਸਬੰਧਤ ਬਿਮਾਰੀਆਂ ਦੇ ਇਲਾਜ ਲਈ ਵਰਤੀਆਂ ਜਾਂਦੀਆਂ ਹਨ , ਦੀਆਂ ਕੀਮਤਾਂ ਨਿਸ਼ਚਿਤ ਕਰਕੇ ਸੀਮਿਤ ਕੀਤੀਆਂ ਹਨ , ਉਨ੍ਹਾਂ ਦੀਆਂ ਕੀਮਤਾਂ ਵੀ ਮੌਜੂਦਾ ਕੀਮਤ ਤੋਂ ਕਾਫੀ ਹੇਠਾਂ ਆਈਆਂ ਹਨ ।
ਹੋਲ ਸੇਲ ਪ੍ਰਾਈਸ ਇਨਡੈਕਸ ਡਬਲਿਊ ਪੀ ਆਈ ਤੇ ਅਧਾਰਿਤ ਸੂਚੀਗਤ ਫਾਰਮੂਲੇਸ਼ਨਸ ਦੀਆਂ ਮੌਜੂਦਾ ਸੀਮਿਤ ਕੀਮਤਾਂ ਵਿੱਚ ਵੀ ਸੋਧ ਨੂੰ ਅਥਾਰਟੀ ਵੱਲੋਂ ਮਨਜ਼ੂਰੀ ਦਿੱਤੀ ਗਈ ਹੈ । ਸੋਧ ਦੀਆਂ ਕੀਮਤਾਂ ਅਪ੍ਰੈਲ 2021 ਤੋਂ ਲਾਗੂ ਹੋਣਗੀਆਂ ।
ਐੱਮ ਸੀ / ਕੇ ਪੀ / ਏ ਕੇ
ਖੇਤੀਬਾੜੀ ਮੰਤਰਾਲਾ
ਖੇਤੀ, ਸਹਿਕਾਰਤਾ ਅਤੇ ਕਿਸਾਨ ਭਲਾਈ ਵਿਭਾਗ,ਭਾਰਤ ਸਰਕਾਰ ਦੁਆਰਾ ਖੇਤੀਬਾੜੀ ਅਤੇ ਸਬੰਧਿਤ ਖੇਤਰ ਨੂੰ ਉਤਸ਼ਾਹਿਤ ਕਰਨ ਲਈ ਲੌਕਡਾਊਨ ਦੀ ਮਿਆਦ ਦੇ ਦੌਰਾਨ ਕੀਤੀਆਂ ਗਈਆਂ ਗਤੀਵਿਧੀਆਂ
ਪੀਐੱਮਜੀਕੇਵਾਈ ਦੇ ਤਹਿਤ ਲਗਭਗ 5516 ਮੀਟ੍ਰਿਕ ਟਨ ਦਾਲ਼ਾਂ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਵੰਡਣ ਲਈ ਭੇਜੀਆਂ ਗਈਆਂ
ਖੇਤੀ,ਸਹਿਕਾਰਤਾ ਅਤੇ ਕਿਸਾਨ ਭਲਾਈ ਵਿਭਾਗ,ਭਾਰਤ ਸਰਕਾਰ, ਲੌਕਡਾਊਨ ਦੀ ਮਿਆਦ ਦੇ ਦੌਰਾਨ ਖੇਤਰ ਪੱਧਰ 'ਤੇ ਕਿਸਾਨਾਂ ਅਤੇ ਖੇਤੀਬਾੜੀ ਗਤੀਵਿਧੀਆਂ ਨੂੰ ਸੁਵਿਧਾਜਨਕ ਬਣਾਉਣ ਦੇ ਲਈ ਕਈ ਉਪਾਅ ਕਰ ਰਹੀ ਹੈ। ਗਤੀਵਿਧੀਆਂ ਦੀ ਤਾਜ਼ੀ ਸਥਿਤੀ ਨਿਮਨਲਿਖਤ ਹੈ :
1. ਰਬੀ ਸੀਜਨ 2020 ਦੇ ਦੌਰਾਨ, ਨੈਫੈੱਡ  ਨੇ ਐੱਮਐਸਪੀ 'ਤੇ 596 ਕਰੋੜ ਰੁਪਏ ਰਾਸ਼ੀ ਦੀਆਂ 1,21,883 ਮੀਟ੍ਰਿਕ ਟਨ ਦਾਲਾਂ ਅਤੇ ਤੇਲਬੀਜਾਂ ਦੀ ਖਰੀਦ ਕੀਤੀ ਹੈ ਇਸ ਨਾਲ 89,145 ਕਿਸਾਨਾਂ ਨੂੰ ਲਾਭ ਮਿਲਿਆ ਹੈ।
2. ਪ੍ਰਧਾਨ ਮੰਤਰੀ ਗ਼ਰੀਬ ਭਲਾਈ ਯੋਜਨਾ  ਦੇ ਤਹਿਤ ਲਗਭਗ 5516 ਮੀਟ੍ਰਿਕ ਟਨ ਦਾਲ਼ਾਂ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਵੰਡਣ ਲਈ ਭੇਜ ਦਿੱਤੀਆਂ ਗਈਆਂ ਹਨ।
3. 24.03.2020 ਤੌ ਲੌਕਡਾਊਨ ਮਿਆਦ ਦੇ ਦੌਰਾਨ ਪ੍ਰਧਾਨ ਮੰਤਰੀ ਕਿਸਾਨ ਸੰਮਾਨ ਨਿਧੀ ਯੋਜਨਾ  ਦੇ ਤਹਿਤ, ਲਗਭਗ 8.31 ਕਰੋੜ ਕਿਸਾਨ ਪਰਿਵਾਰਾਂ ਲਾਭ ਦਿੱਤਾ ਗਿਆ ਹੈ ਅਤੇ ਹੁਣ ਤੱਕ 16,621 ਕਰੋੜ ਰੁਪਏ ਦੀ ਰਾਸ਼ੀ ਜਾਰੀ ਕੀਤੀ ਗਈ ਹੈ।
4. ਵਰਤਮਾਨ ਕੋਵਿਡ-19 ਸੰਕਟ ਨਾਲ ਖੇਤੀਬਾੜੀ ਅਤੇ ਸਬੰਧਿਤ ਵਸਤਾਂ ਦੇ ਨਿਰਯਾਤਕਾਂ ਨੂੰ ਆ ਰਹੀਆਂ ਸਮੱਸਿਆਵਾਂ ਦਾ ਜਾਇਜ਼ਾਂ ਅਤੇ ਉਨ੍ਹਾਂ ਸਮੱਸਿਆਵਾਂ ਦੇ ਹੱਲ ਦੇ ਲਈ ਜ਼ਰੂਰੀ ਕਦਮ ਚੁੱਕਣ ਦੇ ਲਈ ਸਕੱਤਰ,ਖੇਤੀਬਾੜੀ,ਸਹਿਕਾਰਤਾ ਅਤੇ ਕਿਸਾਨ ਭਲਾਈ ਵਿਭਾਗ ਦੀ ਪ੍ਰਧਾਨਗੀ ਵਿੱਚ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਮਿਤੀ 13.04.2020 ਨੂੰ ਮੀਟਿੰਗ ਆਯੋਜਿਤ ਕੀਤੀ ਗਈ। ਮੀਟਿੰਗ ਵਿੱਚ ਫਲ,ਸਬਜ਼ੀ,ਬਾਸਮਤੀ ਅਤੇ ਗੈਰ-ਬਾਸਮਤੀ ਚਾਵਲ,ਬੀਜ,ਫੁੱਲ,ਪੌਦੇ,ਜੈਵਿਕ ਉਤਪਾਦ,ਖੇਤੀ ਉਪਕਰਣ ਅਤੇ ਮਸ਼ੀਨਰੀ ਜਿਹੀਆਂ ਖੇਤੀ ਵਸਤਾਂ ਦੇ ਉਤਪਾਦਕਾਂ/ਨਿਰਯਾਤਕਾਂ ਦੀਆਂ ਐਸੋਸੀਏਸ਼ਨਾਂ ਦੇ ਪ੍ਰਤੀਨਿਧੀਆਂ ਨੇ ਭਾਂਗ ਲਿਆ।
5. ਉਪਲੱਬਧਤਾ ਨਾਲ ਸਬੰਧਿਤ ਨਿਰਯਾਤਕਾਂ ਦੇ ਮੁੱਦੇ ਅਤੇ ਮਜਦੂਰਾਂ ਦੀ ਆਵਜਾਈ,ਅੰਤਰ-ਰਾਜੀ ਟਰਾਂਸਪੋਰਟ ਵਿੱਚ ਰੁਕਾਵਟਾਂ, ਕੱਚੇ ਮਾਲ ਦੀ ਕਮੀ,ਫਾਇਟੋ-ਸੈਨਿਟਰੀ  ਸਰਟੀਫਿਕੇਸ਼ਨ,ਕੋਰੀਅਰ ਸੇਵਾਵਾਂ ਨੂੰ ਬੰਦ ਕਰਨਾ, ਮਾਲ ਢੁਆਈ ਸੇਵਾਵਾਂ ਦੀ ਉਪਲੱਬਧਤਾ,ਬੰਦਰਗਾਹਾਂ/ਯਾਰਡਾਂ ਤੱਕ ਪਹੁੰਚ ਅਤੇ ਆਯਾਤ/ਨਿਰਯਾਤ ਦੇ ਲਈ ਮਾਲ ਦੀ ਨਿਕਾਸੀ ਜਿਹੇ ਵਿਸ਼ਿਆਂ 'ਤੇ ਚਰਚਾ ਕੀਤੀ ਗਈ ਅਤੇ ਖੇਤੀਬਾੜੀ ਅਤੇ ਸਬੰਧਿਤ ਵਸਤਾਂ ਦੇ ਸੁਚਾਰੂ ਆਯਾਤ ਅਤੇ ਨਿਰਯਾਤ ਨੂੰ ਸੁਵਿਧਾਜਨਕ ਬਣਾਉਣ ਦੇ ਲਈ ਇਨ੍ਹਾਂ ਮੁੱਦਿਆਂ ਨੂੰ ਉਚਿਤ ਰੂਪ ਨਾਲ ਹੱਲ ਕਰਨ ਕਰਨ ਦਾ ਫੈਸਲਾ ਲਿਆ ਗਿਆ।
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਰਜਿਸਟਰੇਸ਼ਨ ਫੀਸ ਦੀ ਮੁਕੰਮਲ ਮੁਆਫੀ ਦੇ ਨਾਲ ਓਟੀਪੀਆਰਐਮਐਸ ਸਰਟੀਫਿਕੇਟਾਂ ਨੂੰ ਡਿਜੀਲੋਕਰ ਨਾਲ ਜੋੜਨ ਦਾ ਐਲਾਨ ਕੀਤਾ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ 'ਨਿਸ਼ਂਕ' ਨੇ ਪ੍ਰਮਾਣਿਤ ਆਨਲਾਈਨ ਅਧਿਆਪਕ ਵਿਦਿਆਰਥੀ ਰਜਿਸਟ੍ਰੇਸ਼ਨ ਮੈਨੇਜਮੈਂਟ ਸਿਸਟਮ  ਸਰਟੀਫਿਕੇਟ ਦੀ ਨਿਰਵਿਘਨ ਪਹੁੰਚ ਨੂੰ ਯਕੀਨੀ ਬਣਾਉਣ ਲਈ, ਸਿੱਖਿਆ ਮੰਤਰਾਲੇ ਨੇ ਸਰਟੀਫਿਕੇਟ ਨੂੰ ਡਿਜੀਲੋਕਰ ਨਾਲ ਜੋੜਨ ਦਾ ਫੈਸਲਾ ਕੀਤਾ ਹੈ। ਜਾਰੀ ਕੀਤੇ ਗਏ ਸਰਟੀਫਿਕੇਟ ਆਪਣੇ ਆਪ ਡਿਜੀਲੋਕਰ ਨੂੰ ਤਬਦੀਲ ਹੋ ਜਾਣਗੇ ਅਤੇ ਇਨ੍ਹਾਂ ਨੂੰ ਰਾਸ਼ਟਰੀ ਅਧਿਆਪਕ ਸ਼ਿਕਸ਼ਾ ਪ੍ਰੀਸ਼ਦ  ਦੀ ਵੈਬਸਾਈਟ https://ncte.gov.in/website/DigiLocker.aspx ਅਤੇ https: // digilocker.gov.in/ ਤੇ ਦੇਖਿਆ ਜਾ ਸਕਦਾ ਹੈ। ਡਿਜੀਲੋਕਰ ਐਪ ਨੂੰ ਐਂਡਰਾਇਡ ਫੋਨ ਅਤੇ ਆਈਫੋਨ ਤੋਂ ਡਾਉਨਲੋਡ ਕੀਤਾ ਜਾ ਸਕਦਾ ਹੈ।
ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਐਨਟੀਸੀਈ ਵੱਲੋਂ ਜਾਰੀ ਕੀਤੇ ਗਏ ਓਟੀਪੀਆਰਐਮਐਸ ਸਰਟੀਫਿਕੇਟ ਪ੍ਰਾਪਤ ਕਰਨ ਲਈ ਭੁਗਤਾਨਯੋਗ 200 ਰੁਪਏ ਦੀ ਰਜਿਸਟਰੇਸ਼ਨ ਫੀਸ ਮੁਆਫ ਕਰ ਦਿੱਤੀ ਗਈ ਹੈ। ਇਹ ਭਾਰਤ ਭਰ ਦੇ ਸਾਰੇ ਹਿਤਧਾਰਕਾਂ ਨੂੰ ਈਜ਼ ਆਫ ਡੂਇੰਗ ਬਿਜਨੇਸ ਦੀ ਸਹੂਲਤ ਨਾਲ ਡਿਜੀਟਲ ਤੌਰ ਤੇ ਸ਼ਕਤੀਸ਼ਾਲੀ ਹੋਣ ਦੇ ਸਮਰੱਥ ਬਣਾਏਗਾ।
-------------------------------------
ਐਮ ਸੀ /ਕੇ ਪੀ /ਏ ਕੇ
(Visitor Counter : 156
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਨਫਤਾਲੀ ਬੇਨੇਟ ਨਾਲ ਟੈਲੀਫੋਨ 'ਤੇ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਨਫਤਾਲੀ ਬੇਨੇਟ ਨਾਲ ਟੈਲੀਫੋਨ 'ਤੇ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਮਹਾਮਹਿਮ ਬੇਨੇਟ ਨੂੰ ਕੋਵਿਡ-19 ਦੇ ਸੰਕ੍ਰਮਣ ਦੇ ਬਾਅਦ ਜਲਦੀ ਠੀਕ ਹੋਣ ਦੇ ਲਈ ਸ਼ੁਭਕਾਮਨਾਵਾਂ ਦਿੱਤੀਆਂ। ਉਨ੍ਹਾਂ ਨੇ ਇਜ਼ਰਾਈਲ ਵਿੱਚ ਹਾਲ ਹੀ 'ਚ ਹੋਏ ਆਤੰਕਵਾਦੀ ਹਮਲਿਆਂ ਵਿੱਚ ਕਈ ਲੋਕਾਂ ਦੀ ਜਾਨ ਜਾਣ 'ਤੇ ਵੀ ਸੰਵੇਦਨਾਵਾਂ ਵਿਅਕਤ ਕੀਤੀਆਂ।
ਲੀਡਰਾਂ ਨੇ ਯੂਕ੍ਰੇਨ ਦੀ ਮੌਜੂਦਾ ਸਥਿਤੀ ਸਹਿਤ ਹਾਲ ਦੇ ਵਿਭਿੰਨ ਭੂ-ਰਾਜਨੀਤਕ ਘਟਨਾਕ੍ਰਮਾਂ 'ਤੇ ਵਿਸਤ੍ਰਿਤ ਚਰਚਾ ਕੀਤੀ। ਉਨ੍ਹਾਂ ਨੇ ਫਿਲਹਾਲ ਜਾਰੀ ਦੁਵੱਲੇ ਸਹਿਯੋਗ ਉਪਰਾਲਿਆਂ ਦੀ ਵੀ ਸਮੀਖਿਆ ਕੀਤੀ।
ਪ੍ਰਧਾਨ ਮੰਤਰੀ ਨੇ ਭਾਰਤ ਵਿੱਚ ਜਲਦੀ ਤੋਂ ਜਲਦੀ ਮਹਾਮਹਿਮ ਬੇਨੇਟ ਦਾ ਸੁਆਗਤ ਕਰਨ ਦੀ ਆਪਣੀ ਉਤਸੁਕਤਾ ਤੋਂ ਜਾਣੂ ਕਰਵਾਇਆ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਜੇਐੱਨਸੀਏਐੱਸਆਰ ਦੇ ਵਿਗਿਆਨੀਆਂ ਦੁਆਰਾ ਕੀਤੀ ਗਈ ਖੋਜ ਨਾਲ ਊਰਜਾ ਅਤੇ ਬਾਇਓਟੈਕਨੋਲੋਜੀ ਸੈਕਟਰ ਲਈ ਬਾਇਓ-ਪ੍ਰੇਰਿਤ ਸਮੱਗਰੀ ਦੀਆਂ ਸੰਭਾਵਨਾਵਾਂ ਦਾ ਰਾਹ ਖੁੱਲ੍ਹਿਆ
ਵਿਗਿਆਨੀਆਂ ਨੇ ਇੱਕ ਸਿੰਥੈਟਿਕ ਸਮੱਗਰੀ ਵਿਕਸਿਤ ਕੀਤੀ ਹੈ ਜੋ ਜਟਿਲ ਨੈੱਟਵਰਕ ਸਿਰਜਣ ਲਈ ਸਰਲ ਪ੍ਰਕਿਰਤਕ ਡਿਜ਼ਾਈਨ ਸਿਧਾਂਤਾਂ ਦਾ ਉਪਯੋਗ ਕਰਦਿਆਂ ਨਵੇਂ ਵਾਤਾਵਰਣ ਵਿੱਚ ਢੱਲਣ ਲਈ ਜੀਵ ਜੰਤੂਆਂ ਦੀ ਗਤੀਸ਼ੀਲ ਯੋਗਤਾ ਦੀ ਨਕਲ ਕਰਦੀ ਹੈ। ਵਿਕਸਿਤ ਕੀਤੀਆਂ ਗਈਆਂ ਇਹ ਨਵੀਆਂ ਸਮੱਗਰੀਆਂ ਅਪਣੀਆਂ ਗਤੀਸ਼ੀਲ ਅਤੇ ਅਨੁਕੂਲਣ ਪ੍ਰਕਿਰਤੀ ਕਾਰਨ ਸਮਾਰਟ ਸਮੱਗਰੀਆਂ ਲਈ ਨਵੇਂ ਰਸਤੇ ਖੋਲ੍ਹਦੀਆਂ ਹਨ। ਇਸ ਤਰ੍ਹਾਂ ਇਹ, ਊਰਜਾ ਅਤੇ ਬਾਇਓਟੈਕਨੋਲੋਜੀ ਸੈਕਟਰ ਲਈ ਦੁਬਾਰਾ ਇਸਤੇਮਾਲ ਕੀਤੇ ਜਾਣ ਵਾਲੇ ਪੋਲੀਮਰਜ਼ ਦੇ ਰੂਪ ਵਿੱਚ ਲਾਭਦਾਇਕ ਹੋਣਗੀਆਂ।
ਰੀਡਕਸ਼ਨ– ਆਕਸੀਡੇਸ਼ਨ  ਪ੍ਰਕਿਰਿਆਵਾਂ ਬਹੁਤ ਸਾਰੇ ਜੀਵ-ਵਿਗਿਆਨਕ ਕਾਰਜਾਂ ਦਾ ਕੇਂਦਰ ਬਿੰਦੂ ਹੁੰਦੀਆਂ ਹਨ। ਵਿਕਾਸ, ਗਤੀਸ਼ੀਲਤਾ ਅਤੇ ਨੈਵੀਗੇਸ਼ਨ ਜਹੇ ਸੈਲੂਲਰ ਕਾਰਜ, ਬਾਇਓਪੋਲੀਮਰਜ਼ ਦੇ ਸੰਯੋਜਨ 'ਤੇ ਨਿਰਭਰ ਕਰਦੇ ਹਨ ਜਿਨ੍ਹਾਂ ਦਾ ਗਤੀਸ਼ੀਲ ਵਿਵਹਾਰ ਇਨਜ਼ਾਇਮਾਂ ਦੀ ਮੌਜੂਦਗੀ ਵਿੱਚ ਰੀਡਕਸ਼ਨ– ਆਕਸੀਡੇਸ਼ਨ  ਪ੍ਰਤਿਕ੍ਰਿਆ ਨਾਲ ਜੁੜਿਆ ਹੁੰਦਾ ਹੈ।
ਕੁਦਰਤ ਇਨ੍ਹਾਂ ਬਾਇਓਪੋਲੀਮਰਜ਼ ਦੇ ਕਾਰਜਾਂ ਨੂੰ ਨਿਯਮਿਤ ਕਰਨ ਲਈ ਉਨ੍ਹਾਂ ਦੇ ਆਕਾਰ ਅਤੇ ਫੈਲਾਅ ਨੂੰ ਨਿਯੰਤ੍ਰਿਤ ਕਰਦਿਆਂ ਸੰਸ਼ਲੇਸ਼ਿਤ ਕਰਦੀ ਹੈ, ਜਿਸ ਤੋਂ ਬਿਨਾਂ ਉਨ੍ਹਾਂ ਦੀ ਸੂਝ-ਬੂਝ ਅਤੇ ਪ੍ਰਭਾਵਸ਼ੀਲਤਾ ਪ੍ਰਭਾਵਿਤ ਹੁੰਦੀ ਹੈ। ਖੋਜਕਰਤਾ ਰਸਾਇਣਕ ਪ੍ਰਤੀਕ੍ਰਿਆ ਨੈੱਟਵਰਕਸ ਦੇ ਅਧਾਰ ‘ਤੇ ਅਜਿਹੇ ਗੁੰਝਲਦਾਰ ਢਾਂਚਾਗਤ ਨਿਯੰਤ੍ਰਣ ਦੀ ਨਕਲ ਕਰਨ ਦੀ ਕੋਸ਼ਿਸ਼ ਕਰ ਰਹੇ ਹਨ।
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੀ ਇੱਕ ਖੁਦਮੁਖਤਿਆਰੀ ਸੰਸਥਾ, ਜਵਾਹਰ ਲਾਲ ਨਹਿਰੂ ਸੈਂਟਰ ਫਾਰ ਅਡਵਾਂਸਡ ਸਾਇੰਸ ਐਂਡ ਰਿਸਰਚ  ਦੇ ਵਿਗਿਆਨੀਆਂ ਨੇ ਸਹੀ ਢਾਂਚਾ ਅਤੇ ਗਤੀਸ਼ੀਲਤਾ ਵਾਲੀਆਂ ਅਜਿਹੀਆਂ ਰਿਡੌਕਸ-ਕਿਰਿਆਸ਼ੀਲ ਜੈਵਿਕ ਅਸੈਂਬਲੀਆਂ ਦੀ ਇੱਕ ਸਿੰਥੈਟਿਕ ਨਕਲ ਵਿਕਸਿਤ ਕੀਤੀ ਹੈ, ਜਿਸ ਵਿੱਚ ਕਿ ਮਨਚਾਹੀਆਂ ਤਬਦੀਲੀਆਂ ਕੀਤੀਆਂ ਜਾ ਸਕਦੀਆਂ ਹਨ।
ਰਿਡੌਕਸ ਰਿਸਪਾਂਸਿਵ ਸੁਪਰਮੋਲੋਕਿਊਲਰ ਰੇਸ਼ੇ ਦੀ ਤਸਵੀਰ
ਨੇਚਰ ਕਮਿਊਨੀਕੇਸ਼ਨਸ  ਵਿੱਚ ਉਨ੍ਹਾਂ ਦੀ ਹਾਲ ਹੀ ਵਿੱਚ ਪ੍ਰਕਾਸ਼ਿਤ ਕੀਤੀ ਗਈ ਰਚਨਾ ਵਿੱਚ, 2020 ਦੇ ਭੱਟਨਾਗਰ ਅਵਾਰਡੀ ਪ੍ਰੋ: ਸੂਬੀ ਜੋਰਜ ਅਤੇ ਉਨ੍ਹਾਂ ਦੇ ਗਰੁਪ ਨੇ ਇਹ ਦਰਸਾਇਆ ਹੈ ਕਿ ਅਜਿਹੇ ਬਾਇਓ-ਪ੍ਰੇਰਿਤ ਢਾਂਚਿਆਂ ਨੂੰ, ਟਰਾਂਜੀਐਂਟ ਡੋਰਮੈਂਟ ਮੋਨੋਮ੍ਰਿਕ ਅਣੂਆਂ  ਨੂੰ ਇਕੱਤਰ ਕਰਕੇ ਅਤੇ ਰੀਡਕਸ਼ਨ– ਆਕਸੀਡੇਸ਼ਨ ਪ੍ਰਤੀਕਰਮ ਨੈੱਟਵਰਕ ਵਿੱਚ ਜੋੜ ਕੇ ਬਣਾਇਆ ਜਾਂਦਾ ਹੈ। ਉਹ ਇੱਕ ਰਸਾਇਣਕ ਹਸਤੀ ਬਣਾਉਂਦੇ ਹਨ ਜਿਸ ਨੂੰ ਸੁਪਰਮੋਲੋਕਿਊਲਰ ਪੋਲੀਮਰਸ ਕਹਿੰਦੇ ਹਨ ਜਿਸ ਦੀਆਂ ਕਿ ਹੈਰਾਨੀਜਨਕ ਗਤੀਸ਼ੀਲ ਵਿਸ਼ੇਸ਼ਤਾਵਾਂ ਹਨ। ਇਹ ਵਿਸ਼ੇਸ਼ਤਾਵਾਂ ਇਸ ਕਾਰਨ ਪੈਦਾ ਹੁੰਦੀਆਂ ਹਨ ਕਿਉਂਕਿ ਉਹ ਗ਼ੈਰ-ਸਹਿਯੋਗਜਕ ਬਾਂਡਾਂ ਦੁਆਰਾ ਜੁੜੇ ਹੋਏ ਹਨ, ਜੋ ਕਿ ਪ੍ਰਤੀਵਰਤੀ ਬਾਂਡ ਹਨ ਜੋ ਉਨ੍ਹਾਂ ਦੀਆਂ ਜੰਜੀਰਾਂ ਨੂੰ ਇਕੱਠੇ ਰੱਖਦੇ ਹਨ। ਇਹ ਗਤੀਸ਼ੀਲ ਵਿਸ਼ੇਸ਼ਤਾਵਾਂ ਇਨ੍ਹਾਂ ਸਮੱਗਰੀਆਂ ਦੀਆਂ ਕਈ ਨਵੀਆਂ ਐਪਲੀਕੇਸ਼ਨਾਂ ਦੀਆਂ ਸੰਭਾਵਨਾਵਾਂ ਖੋਲ੍ਹਦੀਆਂ ਹਨ।
ਟੀਮ ਦੁਆਰਾ ਕੀਤੀ ਗਈ ਖੋਜ, ਜਿਸ ਵਿੱਚ ਕ੍ਰਿਸ਼ਨੇਂਦੂ ਜਲਾਨੀ, ਅੰਜਲੀ ਦੇਵੀ ਦਾਸ ਅਤੇ ਰੰਜਨ ਸਸਮਲ ਵੀ ਸ਼ਾਮਲ ਸਨ, ਰਸਾਇਣ ਵਿਗਿਆਨੀਆਂ ਦੇ ਜੀਵਨ ਦੇ ਬਲੂਪ੍ਰਿੰਟ ਨੂੰ ਕਾਇਮ ਕਰਨ ਲਈ ਇਨੋਵੇਟਿਵ ਸਮੱਗਰੀ ਨੂੰ ਡਿਜ਼ਾਈਨਕਰਨ ਅਤੇ ਭਵਿੱਖ ਦੀ ਊਰਜਾ ਜਾਂ ਬਾਇਓਟੈਕਨੋਲੋਜੀ ਨਾਲ ਜੁੜੇ ਹੱਲ ਮੁਹੱਈਆ ਕਰਾਉਣ ਦੇ ਟੀਚੇ ਵੱਲ ਇੱਕ ਵੱਡਾ ਕਦਮ ਹੈ।
[ਵਧੇਰੇ ਜਾਣਕਾਰੀ ਲਈ ਪ੍ਰੋ: ਸੂਬੀ ਜੋਰਜ  ਨਾਲ ਸੰਪਰਕ ਕੀਤਾ ਜਾਸਕਦਾ ਹੈ।]
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਟਿਕਾਊ ਉਪਾਵਾਂ ਨੂੰ ਅਪਣਾਉਣਾ
ਸੂਖਮ, ਲਘੂ ਅਤੇ ਦਰਮਿਆਨੇ ਉਦਯੋਗ ਮੰਤਰਾਲਾ  ਐੱਮਐੱਸਐੱਮਈ ਸੈਕਟਰ ਵਿੱਚ ਟਿਕਾਊ ਉਪਾਵਾਂ ਨੂੰ ਅਪਣਾਉਣ ਲਈ ਵੱਖ-ਵੱਖ ਯੋਜਨਾਵਾਂ ਲਾਗੂ ਕਰਦਾ ਹੈ। ਐੱਮਐੱਸਐੱਮਈ ਚੈਂਪੀਅਨ ਸਕੀਮ ਮੰਤਰਾਲੇ ਦੀ ਇੱਕ ਅਜਿਹੀ ਪਹਿਲਕਦਮੀ ਹੈ, ਜੋ ਐੱਮਐੱਸਐੱਮਈਜ਼ ਨੂੰ ਹੇਠਾਂ ਦਿੱਤੇ ਤਿੰਨ ਭਾਗਾਂ ਦੇ ਤਹਿਤ ਵੱਖ-ਵੱਖ ਪ੍ਰੋਤਸਾਹਨ ਪ੍ਰਦਾਨ ਕਰਦੀ ਹੈ:
ਐੱਮਐੱਸਐੱਮਈ-ਟਿਕਾਊ 
ਐੱਮਐੱਸਐੱਮਈ- ਪ੍ਰਤੀਯੋਗੀ 
ਐੱਮਐੱਸਐੱਮਈ- ਨਵੀਨਤਾਕਾਰੀ 
ਐੱਮਐੱਸਐੱਮਈਜ਼ ਸਸਟੇਨੇਬਲ  ਸਰਟੀਫਿਕੇਸ਼ਨ ਸਕੀਮ ਟੈਸਟਿੰਗ/ਪ੍ਰਮਾਣੀਕਰਨ ਦੀ ਕੁੱਲ ਲਾਗਤ ਦੇ 75% ਤੱਕ ਵਿੱਤੀ ਸਹਾਇਤਾ ਪ੍ਰਦਾਨ ਕਰਦੀ ਹੈ, ਜਿਸ ਵਿੱਚ ਸਬਸਿਡੀ ਦੀ ਵੱਧ ਤੋਂ ਵੱਧ ਹੱਦ 50,000 ਰੁਪਏ ਹੈ। ਜ਼ੈੱਡ ਪ੍ਰਮਾਣਿਤ ਐੱਮਐੱਸਐੱਮਈ ਲੜੀਵਾਰ 2 ਲੱਖ ਅਤੇ 3 ਲੱਖ ਰੁਪਏ ਤੱਕ ਹੈਂਡਹੋਲਡਿੰਗ ਅਤੇ ਤਕਨਾਲੋਜੀ ਅਪਗ੍ਰੇਡੇਸ਼ਨ ਸਹਾਇਤਾ ਲਈ ਯੋਗ ਹਨ। ਮੌਜੂਦਾ ਸਮੇਂ ਵਿੱਚ 54,000 ਤੋਂ ਵੱਧ ਐੱਮਐੱਸਐੱਮਈਜ਼ ਰਜਿਸਟਰ ਹੋਏ ਹਨ ਅਤੇ 13,700 ਤੋਂ ਵੱਧ ਐੱਮਐੱਸਐੱਮਈਜ਼ ਨੂੰ ਐੱਮਐੱਸਐੱਮਈਜ਼ ਸਸਟੇਨੇਬਲ  ਸਰਟੀਫਿਕੇਸ਼ਨ ਸਕੀਮ ਹੇਠਾਂ ਪ੍ਰਮਾਣਿਤ ਕੀਤਾ ਗਿਆ ਹੈ।
ਐੱਮਐੱਸਐੱਮਈ ਪ੍ਰਤੀਯੋਗੀ  ਸਕੀਮ ਦੇ ਤਹਿਤ, ਐੱਮਐੱਸਐੱਮਈ ਅਸਵੀਕਾਰ ਦਰਾਂ, ਉਤਪਾਦ ਅਤੇ ਕੱਚੇ ਮਾਲ ਦੀ ਆਵਾਜਾਈ ਅਤੇ ਉਤਪਾਦ ਦੀ ਲਾਗਤ ਨੂੰ ਘਟਾਉਣ ਲਈ ਯੋਜਨਾ ਦੇ ਅਗਾਊਂ ਪੱਧਰ ਨੂੰ ਲਾਗੂ ਕਰਨ ਲਈ 2,16,000 ਰੁਪਏ ਤੱਕ ਦੀ ਵਿੱਤੀ ਸਹਾਇਤਾ ਦੇ ਹੱਕਦਾਰ ਹਨ।
ਐੱਮਐੱਸਐੱਮਈ ਇਨੋਵੇਟਿਵ ਸਕੀਮ ਵਿਚਾਰਾਂ ਦੇ ਵਿਕਾਸ ਅਤੇ ਪਾਲਣ ਪੋਸ਼ਣ ਲਈ ਸੰਸਥਾਵਾਂ ਦੀ ਮੇਜ਼ਬਾਨੀ ਲਈ ਪ੍ਰਤੀ ਵਿਚਾਰ 15 ਲੱਖ ਰੁਪਏ ਤੱਕ ਦੀ ਵਿੱਤੀ ਸਹਾਇਤਾ ਪ੍ਰਦਾਨ ਕਰਦੀ ਹੈ। ਇਸ ਯੋਜਨਾ ਦੇ ਤਹਿਤ, 15 ਵੱਖ-ਵੱਖ ਥੀਮਾਂ ਲਈ ਐੱਮਐੱਸਐੱਮਈਜ਼ ਆਈਡਿਆ ਹੈਕਾਥੌਨ 2.0 ਦਾ ਆਯੋਜਨ ਕੀਤਾ ਗਿਆ ਸੀ ਅਤੇ ਪ੍ਰਾਪਤ ਹੋਏ ਕੁੱਲ 13764 ਵਿਚਾਰਾਂ ਵਿੱਚੋਂ 276 ਵਿਚਾਰਾਂ ਨੂੰ ਮਨਜ਼ੂਰੀ ਦਿੱਤੀ ਗਈ ਸੀ।
ਐੱਮਐੱਸਐੱਮਈ ਮੰਤਰਾਲੇ ਨੇ ਉਪਰੋਕਤ ਸਕੀਮਾਂ ਨੂੰ ਜਾਗਰੂਕਤਾ ਪ੍ਰੋਗਰਾਮਾਂ, ਮੁਹਿੰਮਾਂ ਅਤੇ ਇਸ਼ਤਿਹਾਰਾਂ ਰਾਹੀਂ ਐੱਮਐੱਸਐੱਮਈ ਵਿੱਚ ਪ੍ਰਸਿੱਧ ਬਣਾਉਣ ਲਈ ਵੱਖ-ਵੱਖ ਪ੍ਰਚਾਰ ਉਪਾਅ ਕੀਤੇ ਹਨ।
ਉਪਰੋਕਤ ਤੋਂ ਇਲਾਵਾ, ਸਰਕਾਰ ਨੇ ਐੱਮਐੱਸਐੱਮਈ ਦੇ ਮਿਸ਼ਨ ਸੋਲਰ, ਮਿਸ਼ਨ ਈਵੋਲਵ, ਮਿਸ਼ਨ ਵੇਸਟ ਟੂ ਐਨਵਾਇਰਮੈਂਟ ਟੇਸਟ, ਮਿਸ਼ਨ ਊਰਜਾ ਕੁਸ਼ਲਤਾ, ਕੁਦਰਤ ਦਾ ਪਾਲਣ ਪੋਸ਼ਣ, ਸਸਟੇਨੇਬਿਲਟੀ ਪਰਸੈਪਸ਼ਨ ਇੰਡੈਕਸ  ਅਤੇ ਗ੍ਰੀਨ ਇਨਕਲੂਸੀਵਿਟੀ  ਐੱਮਐੱਸਐੱਮਈ ਦੇ ਵਿੱਚ ਸਥਿਰਤਾ ਉਪਾਵਾਂ ਨੂੰ ਅਪਣਾਉਣ ਨੂੰ ਵਧਾਉਣ ਲਈ ਸਮਾਲ ਇੰਡਸਟਰੀਜ਼ ਡਿਵੈਲਪਮੈਂਟ ਬੈਂਕ ਆਫ ਇੰਡੀਆ  ਦੁਆਰਾ ਕਈ ਪਹਿਲਕਦਮੀਆਂ ਕੀਤੀਆਂ ਹਨ।
ਐੱਸਪੈਕਸ ਪਹਿਲਕਦਮੀ ਦੇ ਤਹਿਤ, ਸਿਡਬੀ ਸਸਟੇਨੇਬਿਲਟੀ ਪਰਸੈਪਸ਼ਨ ਇੰਡੈਕਸ  ਦੇ ਨਾਲ ਆਇਆ ਹੈ, ਜੋ ਐੱਮਐੱਸਐੱਮਈਜ਼ ਵਿੱਚ ਸਥਿਰਤਾ ਜਾਗਰੂਕਤਾ 'ਤੇ ਇੱਕ ਤਿਮਾਹੀ ਰਿਪੋਰਟ ਹੈ। ਸਰਵੇਖਣ ਦੇ ਆਧਾਰ 'ਤੇ ਅਕਤੂਬਰ-ਦਸੰਬਰ 2022 ਦੌਰਾਨ ਸੂਚਕਾਂਕ 46 ਸੀ ਜੋ ਜਨਵਰੀ-ਮਾਰਚ 2023 ਦੌਰਾਨ ਵੱਧ ਕੇ 54 ਹੋ ਗਿਆ।
ਗਰਿੱਟ ਪ੍ਰੋਜੈਕਟ ਦੇ ਤਹਿਤ, ਸਿਡਬੀ ਕੁਝ ਸੂਖਮ/ਕਾਰੀਗਰ ਕਲੱਸਟਰਾਂ ਨੂੰ ਅਪਣਾਉਂਦਾ ਹੈ, ਵਿਸ਼ੇਸ਼ ਏਜੰਸੀਆਂ ਨੂੰ ਨਿਯੁਕਤ ਕਰਦਾ ਹੈ ਅਤੇ ਗ੍ਰੀਨ ਪਹਿਲਕਦਮੀਆਂ ਨੂੰ ਅਪਣਾਉਣ ਲਈ ਐੱਮਐੱਸਐੱਮਈਜ਼ ਦਾ ਸਮਰਥਨ ਕਰਦਾ ਹੈ। ਮੌਜੂਦਾ ਸਮੇਂ ਵਿੱਚ ਸਿਡਬੀ ਨੇ ਇਸ ਪ੍ਰੋਜੈਕਟ ਦੇ ਤਹਿਤ 7 ਕਲੱਸਟਰ/ਓਡੀਓਪੀ ਅਪਣਾਏ ਹਨ।
ਇਹ ਜਾਣਕਾਰੀ ਸੂਖਮ, ਲਘੂ ਅਤੇ ਦਰਮਿਆਨੇ ਉਦਯੋਗ ਰਾਜ ਮੰਤਰੀ ਭਾਨੂ ਪ੍ਰਤਾਪ ਸਿੰਘ ਵਰਮਾ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਮੰਤਰੀ ਮੰਡਲ ਨੇ ਗੰਨਾ ਸੀਜ਼ਨ 2019-20 ਲਈ ਚੀਨੀ ਮਿੱਲਾਂ ਵੱਲੋਂ ਭੁਗਤਾਨ-ਯੋਗ ਗੰਨੇ ਦੇ ‘ਉਚਿਤ ਅਤੇ ਲਾਭਕਾਰੀ ਮੁੱਲ’ ਨਿਰਧਾਰਨ ਨੂੰ ਮਨਜ਼ੂਰੀ ਦਿੱਤੀ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਆਰਥਿਕ ਮਾਮਲਿਆਂ ਦੀ ਮੰਤਰੀ ਮੰਡਲ ਕਮੇਟੀ  ਨੇ ਗੰਨਾ ਸੀਜ਼ਨ 2019-20 ਲਈ ਚੀਨੀ ਮਿੱਲਾਂ ਵੱਲੋਂ ਭੁਗਤਾਨ-ਯੋਗ ਗੰਨੇ ਦੇ ‘ਉਚਿਤ ਅਤੇ ਲਾਭਕਾਰੀ ਮੁੱਲ’ ਨਿਰਧਾਰਨ ਨਾਲ ਸਬੰਧਤ ਪ੍ਰਸਾਤਵ ਨੂੰ ਆਪਣੀ ਮਨਜ਼ੂਰੀ ਦੇ ਦਿੱਤੀ ਹੈ।
ਐੱਫਆਰਪੀ ਕ੍ਰਿਸ਼ੀ ਲਾਗਤ ਅਤੇ ਮੁੱਲ ਆਯੋਗ  ਦੀਆਂ ਸਿਫਾਰਿਸ਼ਾਂ ‘ਤੇ ਅਧਾਰਿਤ ਹੈ, ਜੋ ਗੰਨਾ ਸੀਜ਼ਨ 2019-20 ਲਈ ਮੁੱਲ ਨੀਤੀ ‘ਤੇ ਇਸਦੀ ਅਗਸਤ 2018 ਦੀ ਰਿਪੋਰਟ ਦੇ ਅਨੁਸਾਰ ਹੈ। ਸੀਏਸੀਪੀ ਨੇ ਗੰਨਾ ਸੀਜ਼ਨ 2019-20 ਲਈ ਸਮਾਨ ਮੁੱਲ ਦੀ ਸਿਫਾਰਿਸ਼ ਕੀਤੀ ਹੈ, ਜਿਵੇਂ ਕਿ ਗੰਨਾ ਸੀਜ਼ਨ 2018-19 ਲਈ ਕੀਤੀ ਸੀ।
ਸੀਸੀਈਏ ਨੇ ਰਿਕਵਰੀ ਵਿੱਚ 10% ਤੋਂ ਅਧਿਕ ਹਰੇਕ 0.1 % ਵਾਧੇ ਲਈ ਪ੍ਰਤੀ ਕਿਵੰਟਲ 2.75 ਰੁਪਏ ਦਾ ਪ੍ਰੀਮੀਅਮ ਪ੍ਰਦਾਨ ਕਰਨ ਦੀ ਵੀ ਮਨਜ਼ੂਰੀ ਦਿੱਤੀ ਹੈ।
ਲਾਭ:
ਇਸ ਮਨਜ਼ੂਰੀ ਨਾਲ ਗੰਨਾ ਉਤਪਾਦਕਾਂ ਲਈ ਇੱਕ ਗਾਰੰਟੀ-ਯੁਕਤ ਮੁੱਲ ਸੁਨਿਸ਼ਚਿਤ ਹੋਵੇਗਾ। ਗੰਨਾਆਦੇਸ਼, 1966 ਦੇ ਤਹਿਤ ਗੰਨੇ ਦਾ ‘ਐੱਫਆਰਪੀ’ ਨਿਰਧਾਰਿਤ ਹੁੰਦਾ ਹੈ। ਇਸ ਨੂੰ ਦੇਸ਼ ਭਰ ਵਿੱਚ ਇਕਸਾਰਤਾ ਨਾਲ ਲਾਗੂ ਕੀਤਾ ਜਾਵੇਗਾ। ਐੱਫਆਰਪੀ ਦਾ ਨਿਰਧਾਰਨ ਕਰਨਾ ਗੰਨਾ ਉਦਪਾਦਕਾਂ ਦੇ ਹਿਤ ਵਿੱਚ ਹੋਵੇਗਾ ਅਤੇ ਉਸ ਦੇ ਉਤਪਾਦ ਲਈ ਉਚਿਤ ਅਤੇ ਲਾਭਕਾਰੀ ਮੁੱਲ ਲਈ ਉਨ੍ਹਾਂ ਦੇ ਅਧਿਕਾਰ ਨੂੰ ਧਿਆਨ ਵਿੱਚ ਰੱਖਿਆ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਭਾਰਤੀ ਕ੍ਰਿਕਟ ਖਿਡਾਰੀ ਚੇਤੇਸ਼ਵਰ ਪੁਜਾਰਾ ਨੇ ਆਪਣਾ 100ਵਾਂ ਟੈਸਟ ਮੈਚ ਖੇਡਣ ਤੋਂ ਪਹਿਲਾ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ
ਭਾਰਤੀ ਕ੍ਰਿਕਟ ਖਿਡਾਈ ਚੇਤੇਸ਼ਵਰ ਪੁਜਾਰਾ ਅਤੇ ਉਨ੍ਹਾਂ ਦੀ ਪਤਨੀ ਪੂਜਾ ਨੇ ਆਪਣੇ 100ਵੇਂ ਟੈਸਟ ਮੈਚ ਖੇਡਣ ਤੋਂ ਪਹਿਲਾ ਅੱਜ ਪ੍ਰਧਾਨ ਮੰਤਰੀ ਆਵਾਸ ‘ਤੇ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ। ਸ਼੍ਰੀ ਮੋਦੀ ਨੇ ਚੇਤੇਸ਼ਵਰ ਪੁਜਾਰਾ ਨੂੰ ਆਪਣੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਅੱਜ ਪੂਜਾ ਅਤੇ ਤੁਹਾਨੂੰ ਮਿਲ ਕੇ ਪ੍ਰਸੰਨਤਾ ਹੋਈ। ਤੁਹਾਡੇ 100ਵੇਂ ਟੈਸਟ ਮੈਚ ਅਤੇ ਤੁਹਾਡੇ ਕਰੀਅਰ ਦੇ ਲਈ ਸ਼ੁਭਕਾਮਨਵਾਂ। @cheteshwar1”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅੰਤਰਰਾਸ਼ਟਰੀ ਯੋਗ ਦਿਵਸ 2023 ਦੇ ਆਯੋਜਨ ਤੋਂ ਪਹਿਲਾਂ 100 ਦਿਨਾਂ ਦੀ ਉਲਟੀ ਗਿਣਤੀ ਸ਼ੁਰੂ ਹੋਣ ਦੇ ਅਵਸਰ ਦਾ ਉਤਸਵ ਮਨਾਉਣ ਦੇ ਲਈ ਸਭ ਨੂੰ 3-ਦਿਨਾਂ ਦੇ ਯੋਗ ਮਹੋਤਸਵ 2023 ਵਿੱਚ ਹਿੱਸਾ ਲੈਣ ਦੀ ਤਾਕੀਦ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਭ ਨੂੰ ਤਿੰਨ ਦਿਨਾਂ ਦੇ ਯੋਗ ਮਹੋਤਸਵ 2023 ਵਿੱਚ ਹਿੱਸਾ ਲੈਣ ਦੀ ਤਾਕੀਦ ਕੀਤੀ ਹੈ, ਇਹ ਅੰਤਰਰਾਸ਼ਟਰੀ ਯੋਗ ਦਿਵਸ 2023 ਦੇ ਆਯੋਜਨ ਤੋਂ ਪਹਿਲਾਂ 100 ਦਿਨਾਂ ਦੀ ਉਲਟੀ ਗਿਣਤੀ ਸ਼ੁਰੂ ਹੋਣ ਦੇ ਅਵਸਰ ’ਤੇ ਆਯੋਜਿਤ ਕੀਤਾ ਜਾ ਰਿਹਾ ਇੱਕ ਸਮਾਗਮ ਹੈ। ਤਿੰਨ ਦਿਨਾਂ ਦੇ ਯੋਗ ਮਹੋਤਸਵ 2023 ਨਵੀਂ ਦਿੱਲੀ ਦੇ ਤਾਲਕਟੋਰਾ ਸਟੇਡੀਅਮ ਵਿੱਚ 13-14 ਮਾਰਚ ਨੂੰ ਅਤੇ ਮੋਰਾਰਜੀ ਦੇਸਾਈ ਰਾਸ਼ਟਰੀ ਯੋਗ ਸੰਸਥਾਨ ਵਿੱਚ 15 ਮਾਰਚ ਨੂੰ ਆਯੋਜਿਤ ਕੀਤਾ ਜਾਵੇਗਾ।
ਆਯੁਸ਼ ਮੰਤਰਾਲੇ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
ਯੋਗ ਦਿਵਸ ਦੇ ਸੌ ਦਿਨਾਂ ਦੇ ਉਸਤਵ ਦੇ ਨਾਲ, ਤੁਹਾਨੂੰ ਸਭ ਨੂੰ ਇਸ ਨੂੰ ਉਤਸ਼ਾਹ ਦੇ ਨਾਲ ਮਨਾਉਣ ਦੀ ਤਾਕੀਦ ਕਰਦਾ ਹਾਂ। ਜੇਕਰ ਤੁਸੀਂ ਹੁਣ ਤੱਕ ਯੋਗ ਨੂੰ ਆਪਣੇ ਜੀਵਨ ਦਾ ਹਿੱਸਾ ਨਹੀਂ ਬਣਾਇਆ ਹੈ ਤਾਂ ਜਲਦੀ ਤੋਂ ਜਲਦੀ ਐਸਾ ਕਰ ਲਵੋ।
ਕਬਾਇਲੀ ਮਾਮਲੇ ਮੰਤਰਾਲਾ
ਪ੍ਰਧਾਨ ਮੰਤਰੀ ਭੋਪਾਲ ਵਿੱਚ ਮੁੜ–ਵਿਕਸਿਤ ਕੀਤਾ ਰਾਣੀ ਕਮਲਾਪਤੀ ਰੇਲਵੇ ਸਟੇਸ਼ਨ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ
ਪ੍ਰਧਾਨ ਮੰਤਰੀ ਉਜੈਨ ਤੇ ਇੰਦੌਰ ਵਿਚਾਲੇ ਦੋ ਨਵੀਆਂ MEMU ਟ੍ਰੇਨਾਂ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕਰਨਗੇ
ਪ੍ਰਧਾਨ ਮੰਤਰੀ ਮੱਧ ਪ੍ਰਦੇਸ਼ ’ਚ ਰੇਲਵੇਜ਼ ਦੀਆਂ ਕਈ ਪਹਿਲਾਂ ਵੀ ਲਾਂਚ ਕਰਨਗੇ
ਮੱਧ ਪ੍ਰਦੇਸ਼ ਦੇ ਆਪਣੇ ਦੌਰੇ ਦੌਰਾਨ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 15 ਨਵੰਬਰ, 2021 ਨੂੰ ਮੁੜ–ਵਿਕਸਿਤ ਕੀਤੇ ਰਾਣੀ ਕਮਲਾਪਤੀ ਰੇਲਵੇ ਸਟੇਸ਼ਨ ਦਾ ਸ਼ਾਮੀਂ 3:00 ਵਜੇ ਉਦਘਾਟਨ ਕਰਨਗੇ।
ਮੁੜ–ਵਿਕਸਿਤ ਰਾਣੀ ਕਮਲਾਪਤੀ ਰੇਲਵੇ ਸਟੇਸ਼ਨ, ਜਿਸ ਦਾ ਨਾਮ ਗੋਂਡ ਰਾਜ ਦੀ ਬਹਾਦਰ ਤੇ ਦਲੇਰ ਮਹਾਰਾਣੀ ਕਮਲਾਪਤੀ ਦੇ ਨਾਮ ’ਤੇ ਰੱਖਿਆ ਗਿਆ ਹੈ, ਮੱਧ ਪ੍ਰਦੇਸ਼ ਦਾ ਪਹਿਲਾ ਵਿਸ਼ਵ–ਪੱਧਰੀ ਰੇਲਵੇ ਸਟੇਸ਼ਨ ਹੈ। ‘ਪਬਲਿਕ ਪ੍ਰਾਈਵੇਟ ਪਾਰਟਨਰਸ਼ਿਪ’  ਵਿਧੀ ਰਾਹੀਂ ਮੁੜ–ਵਿਕਸਿਤ ਕੀਤਾ ਇਹ ਸਟੇਸ਼ਨ ਇੱਕ ਪ੍ਰਦੂਸ਼ਣ–ਮੁਕਤ ਇਮਾਰਤ ਵਜੋਂ ਤਿਆਰ ਕੀਤਾ ਗਿਆ ਹੈ, ਜਿੱਥੇ ਆਧੁਨਿਕ ਵਿਸ਼ਵ–ਪੱਧਰੀ ਸੁਵਿਧਾਵਾਂ ਹਨ, ਜਿੱਥੇ ਦਿੱਵਯਾਂਗਜਨਾਂ ਦੇ ਆਉਣ–ਜਾਣ ਦੀ ਸੁਵਿਧਾ ਦਾ ਵੀ ਖ਼ਿਆਲ ਰੱਖਿਆ ਗਿਆ ਹੈ। ਇਹ ਸਟੇਸ਼ਨ ਸੰਗਠਿਤ ਮਲਟੀ–ਮੋਡਲ ਟ੍ਰਾਂਸਪੋਰਟ ਲਈ ਇੱਕ ਧੁਰੇ ਵਜੋਂ ਵੀ ਵਿਕਸਿਤ ਕੀਤਾ ਗਿਆ ਹੈ।
ਇਸ ਸਮਾਰੋਹ ਦੇ ਦੌਰਾਨ ਪ੍ਰਧਾਨ ਮੰਤਰੀ ਮੱਧ ਪ੍ਰਦੇਸ਼ ’ਚ ਗੇਜ ਪਰਿਵਰਤਿਤ ਤੇ ਬਿਜਲੀਕ੍ਰਿਤ ਉਜੈਨ–ਫ਼ਤੇਹਾਬਾਦ ਚੰਦਰਵਟੀਗੰਜ ਬ੍ਰੌਡ ਗੇਜ ਸੈਕਸ਼ਨ, ਭੋਪਾਲ–ਬਾੜਖੇੜਾ ਸੈਕਸ਼ਨ ’ਚ ਤੀਸਰੀ ਲਾਈਨ, ਗੇਜ ਪਰਿਵਰਤਿਤ ਤੇ ਬਿਜਲੀਕ੍ਰਿਤ ਮਠੇਲਾ–ਨੀਮਾਰ ਖੇੜੀ ਬ੍ਰੌਡ ਗੇਜ ਸੈਕਸ਼ਨ ਤੇ ਬਿਜਲਈਕ੍ਰਿਤ ਗੁਨਾ–ਗਵਾਲੀਅਰ ਸੈਕਸ਼ਨ ਜਿਹੀਆਂ ਰੇਲਵੇਜ਼ ਦੀਆਂ ਪਹਿਲਾਂ ਵੀ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ। ਪ੍ਰਧਾਨ ਮੰਤਰੀ ਉਜੈਨ–ਇੰਦੌਰ ਤੇ ਇੰਦੌਰ–ਉਜੈਨ ਵਿਚਾਲੇ ਦੋ ਨਵੀਆਂ MEMU ਟ੍ਰੇਨਾਂ ਨੂੰ ਵੀ ਝੰਡੀ ਦਿਖਾ ਕੇ ਰਵਾਨਾ ਕਰਨਗੇ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ‘ਬ੍ਰਹਮਰਿਸ਼ੀ ਦੂਧਾਧਾਰੀ ਬਰਫ਼ਾਨੀ ਇੰਟਰਨੈਸ਼ਨਲ ਮੈਡੀਕਲ ਐਂਡ ਰਿਸਰਚ ਇੰਸਟੀਟਿਊਟ’ ਹਰਿਦਵਾਰ ਦੁਆਰਾ ਕੋਵਿਡ ਬਾਰੇ ਕੀਤੇ ਖੋਜ ਅਧਿਐਨ ਦੇ ਅਧਾਰ ’ਤੇ ਇੱਕ ਪ੍ਰਸਤਾਵ ਪ੍ਰਾਪਤ ਕੀਤਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਇੱਥੇ ਕਿਹਾ ਕਿ ਕੋਵਿਡ ਨੇ ਸੰਗਠਿਤ ਸਿਹਤ ਪ੍ਰਬੰਧ ਦਾ ਧਿਆਨ ਤਬਦੀਲ ਕਰ ਦਿੱਤਾ ਹੈ।
ਡਾ. ਜਿਤੇਂਦਰ ਸਿੰਘ ‘ਬ੍ਰਹਮਰਿਸ਼ੀ ਦੂਧਾਧਾਰੀ ਬਰਫ਼ਾਨੀ ਇੰਟਰਨੈਸ਼ਨਲ ਮੈਡੀਕਲ ਐਂਡ ਰਿਸਰਚ ਇੰਸਟੀਟਿਊਟ’ ਹਰਿਦਵਾਰ ਦੇ ਇੱਕ ਵਫ਼ਦ ਨਾਲ ਗੱਲਬਾਤ ਕਰ ਰਹੇ ਸਨ ਜੋ ਕੋਵਿਡ ਬਾਰੇ ਕੀਤੀ ਇੱਕ ਨਵੀਂ ਹੋਮਿਓਪੈਥੀ ਖੋਜ ਦੇ ਅਧਾਰ ਉੱਤੇ ਇੱਕ ਪ੍ਰਸਤਾਵ ਪੇਸ਼ ਕਰਨ ਲਈ ਆਇਆ ਸੀ। ਉਸ ਪ੍ਰਸਤਾਵ ਅਨੁਸਾਰ ਇਸ ਸੰਸਥਾਨ ਦੁਆਰਾ ਵਿਕਸਤ ਕੀਤੀ ਹੋਮਿਓਪੈਥੀ ਦਵਾਈ ਨਾਲ ਕੋਰੋਨਾ ਵਾਇਰਸ ਦੇ ਖ਼ਾਤਮੇ ਲਈ ਲਾਹੇਵੰਦ ਪ੍ਰਭਾਵ ਵਿਖਾ ਸਕਦੀ ਹੈ।
ਵਫ਼ਦ ਦੇ ਵਿਚਾਰ ਬੇਹੱਦ ਸਬਰ ਨਾਲ ਸੁਣਨ ਤੋਂ ਬਾਅਦ ਡਾ. ਜਿਤੇਂਦਰ ਸਿੰਘ ਨੇ ਇਸ ਖੋਜ ਅਧਿਐਨ ਦੁਆਰਾ ਕੀਤੇ ਗਏ ਦਾਅਵਿਆਂ ਦਾ ਮੁੱਲਾਂਕਣ ਤੇ ਪੁਸ਼ਟੀ ਕਰਵਾਉਣ ਲਈ ਆਯੁਸ਼ ਮੰਤਰਾਲੇ ਕੋਲ ਜਾਣ ਲਈ ਕਿਹਾ।
ਸਮੁੱਚੇ ਵਿਸ਼ਵ ਦੇ ਵਿਭਿੰਨ ਅਨੁਭਵਾਂ ਤੇ ਖੋਜ–ਅਧਿਐਨਾਂ ਦਾ ਜ਼ਿਕਰ ਕਰਦਿਆਂ ਡਾ. ਜਿਤੇਂਦਰ ਸਿੰਘ ਨੇ ਇਸ ਤੱਥ ਨੂੰ ਉਜਾਗਰ ਕੀਤਾ ਕਿ ਕੋਵਿਡ ਦੇ ਇਲਾਜ ਤੇ ਰੋਕਥਾਮ ਲਈ ਮਨੁੱਖੀ ਸਰੀਰ ਦੀ ਰੋਗ–ਪ੍ਰਤੀਰੋਧਕ ਪ੍ਰਣਾਲੀ ਤੇ ਬਿਮਾਰੀ ਦਾ ਕੁਦਰਤੀ ਵਿਰੋਧ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਉਦੇ ਹਨ। ਉਨ੍ਹਾਂ ਕਿਹਾ ਕਿ ਕੋਵਿਡ ਮਹਾਮਾਰੀ ਦੀ ਜਕੜ ਵਿੱਚ ਆਉਣ ਤੋਂ ਬਾਅਦ ਆਯੁਰਵੇਦਿਕ, ਹੋਮਿਓਪੈਥੀ, ਯੂਨਾਨੀ, ਯੋਗ ਜਾਂ ਨੈਚੁਰੋਪੈਥੀ ਸਮੇਤ ਸਾਰੀਆਂ ਇਲਾਜ ਪ੍ਰਣਾਲੀਆਂ ਦੀਆਂ ਰੋਗ–ਪ੍ਰਤੀਰੋਧਕ ਸ਼ਕਤੀ ਵਧਾਉਣ ਵਾਲੀਆਂ ਤਕਨੀਕਾਂ ਸਮੁੱਚੇ ਵਿਸ਼ਵ ’ਚ ਬੇਹੱਦ ਮਕਬੂਲ ਹੋਈਆਂ ਹਨ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਕੋਵਿਡ ਨੇ ਇਸ ਵਿਸ਼ਵਾਸ ਨੂੰ ਵੀ ਦੁਹਰਾਇਆ ਹੈ ਕਿ ਮੈਡੀਕਲ ਇਲਾਜ ਦੀਆਂ ਵਿਭਿੰਨ ਪੱਧਤੀਆਂ ਦੇ ਸਿਹਤਮੰਦ ਸੰਗਠਨ ਤੇ ਉਨ੍ਹਾਂ ਦੀ ਸਹਿ–ਕਿਰਿਆ ਹੀ ਵਿਭਿੰਨ ਰੋਗਾਂ ਤੇ ਵਿਗਾੜਾਂ ਨਾਲ ਸਫ਼ਲਤਾਪੂਰਬਕ ਨਿਪਟਣ ਦਾ ਸਹੀ ਰਾਹ ਹਨ, ਜੋ ਇਲਾਜ ਦੀ ਕਿਸੇ ਇੱਕ ਪੱਧਤੀ ਨਾਲ ਪੂਰੀ ਤਰ੍ਹਾਂ ਇਲਾਜਯੋਗ ਨਹੀਂ ਹੋ ਸਕਦੇ।
ਡਾ. ਜਿਤੇਂਦਰ ਸਿੰਘ ਨੇ ਚੇਤੇ ਕਰਵਾਇਆ ਕਿ ਜਦ ਤੋਂ ਸ਼੍ਰੀ ਨਰੇਂਦਰ ਮੋਦੀ ਪ੍ਰਧਾਨ ਮੰਤਰੀ ਬਣੇ ਹਨ, ਤਦ ਤੋਂ ਉਨ੍ਹਾਂ ਨੇ ਮੈਡੀਕਲ ਪ੍ਰਬੰਧ ਦੀਆਂ ਦੇਸੀ ਪ੍ਰਣਾਲੀਆਂ ਦੇ ਫ਼ਾਇਦਿਆਂ ਨੂੰ ਕੇਂਦਰੀ ਮੰਚ ਉੱਤੇ ਲਿਆਂਦਾ ਹੈ। ਉਨ੍ਹਾਂ ਕਿਹਾ ਕਿ ਉਹ ਸ਼੍ਰੀ ਮੋਦੀ ਹੀ ਸਨ, ਜਿਨ੍ਹਾਂ ਨੇ ਸੰਯੁਕਤ ਰਾਸ਼ਟਰ ਸੰਗਠਨ  ਵਿੱਚ ਹਰ ਸਾਲ ਪੂਰੀ ਦੁਨੀਆ ਵਿੱਚ ਹਰੇਕ ਘਰ ਦੇ ਬੂਹੇ ਉੱਤੇ ਯੋਗ ਕਰਨ ਅਤੇ ਅੰਤਰਰਾਸ਼ਟਰੀ ਯੋਗ ਦਿਵਸ ਮਨਾਉਣ ਲਈ ਸਰਬਸੰਮਤੀ ਨਾਲ ਇੱਕ ਮਤਾ ਪਾਸ ਕਰਵਾਇਆ। ਉਨ੍ਹਾਂ ਕਿਹਾ ਕਿ ਮੈਡੀਕਲ ਇਲਾਜ ਦੀਆਂ ਦੇਸੀ ਤੇ ਵੈਕਲਪਿਕ ਪ੍ਰਣਾਲੀਆਂ ਦਾ ਮਹੱਤਵ ਉਜਾਗਰ ਕਰਨ ਅਤੇ ਇੱਕ ਵੱਖਰਾ ਆਯੁਸ਼ ਮੰਤਰਾਲਾ ਸਥਾਪਿਤ ਕਰਨ ਦਾ ਕ੍ਰੈਡਿਟ ਵੀ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੂੰ ਜਾਂਦਾ ਹੈ।
<><><><><>
ਐੱਸਐੱਨਸੀ
(Visitor Counter : 74
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਣੀਪੁਰ ਦੇ ਨੋਨੀ ਜ਼ਿਲ੍ਹੇ ਵਿੱਚ ਬੱਸ ਦੁਰਘਟਨਾ ਵਿੱਚ ਹੋਏ ਜਾਨੀ ਨੁਕਸਾਨ ’ਤੇ ਦੁਖ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਣੀਪੁਰ ਦੇ ਨੋਨੀ ਜ਼ਿਲ੍ਹੇ ਵਿੱਚ ਇੱਕ ਦੁਖਦ ਬੱਸ ਦੁਰਘਟਨਾ ਵਿੱਚ ਹੋਈਆਂ ਮੌਤਾਂ ’ਤੇ ਸੋਗ ਵਿਅਕਤ ਕੀਤਾ ਹੈ। ਪ੍ਰਧਾਨ ਮੰਤਰੀ ਨੇ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ  ਤੋਂ ਬੱਸ ਦੁਰਘਟਨਾ ਵਿੱਚ ਮ੍ਰਿਤਕ ਦੇ ਵਾਰਸਾਂ ਨੂੰ 2 ਲੱਖ ਰੁਪਏ ਅਤੇ ਘਾਇਲ ਹੋਏ ਲੋਕਾਂ ਨੂੰ 50,000 ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦਾ ਵੀ ਐਲਾਨ ਕੀਤਾ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਇਹ ਦੁਖਦ ਬੱਸ ਦੁਰਘਟਨਾ ਦੇ ਕਾਰਨ ਮਣੀਪੁਰ ਦੇ ਨੋਨੀ ਜ਼ਿਲ੍ਹੇ ਵਿੱਚ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਮੇਰੀਆਂ ਸੰਵੇਦਨਾਵਾਂ ਦੁਖੀ ਪਰਿਵਾਰਾਂ ਦੇ ਨਾਲ ਹਨ। ਮੈਨੂੰ ਉਮੀਦ ਹੈ ਕਿ ਘਾਇਲ ਜਲਦੀ ਹੀ ਠੀਕ ਹੋ ਜਾਣਗੇ। ਮਣੀਪੁਰ ਸਰਕਾਰ ਪ੍ਰਭਾਵਿਤ ਲੋਕਾਂ ਨੂੰ ਹਰ ਸੰਭਵ ਸਹਾਇਤਾ ਪ੍ਰਦਾਨ ਕਰ ਰਹੀ ਹੈ: ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ "
“ਬੱਸ ਦੁਰਘਟਨਾ ਵਿੱਚ ਹਰੇਕ ਮ੍ਰਿਤਕ ਦੇ ਵਾਰਸਾਂ ਨੂੰ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ  ਤੋਂ 2 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦਿੱਤੀ ਜਾਵੇਗੀ। ਘਾਇਲਾਂ ਨੂੰ 50,000 ਰੁਪਏ ਦਿੱਤੇ ਜਾਣਗੇ: ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ "
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮੋਰੱਕੋ ਵਿੱਚ ਆਏ ਭੁਚਾਲ ਕਾਰਨ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਇਸ ਕਠਿਨ ਘੜੀ ਵਿੱਚ ਮੋਰੱਕੋ ਦੀ ਹਰ ਸੰਭਵ ਸਹਾਇਤਾ ਕਰਨ ਲਈ ਤਿਆਰ ਹੈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮੋਰੱਕੋ ਵਿੱਚ ਆਏ ਭੁਚਾਲ ਕਾਰਨ ਹੋਏ ਜਾਨੀ ਜਾਨੀ ਨੁਕਸਾਨ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਸ਼੍ਰੀ ਮੋਦੀ ਨੇ ਇਹ ਭੀ ਕਿਹਾ ਕਿ ਭਾਰਤ ਇਸ ਕਠਿਨ ਘੜੀ ਵਿੱਚ ਮੋਰੱਕੋ ਦੀ ਹਰ ਸੰਭਵ ਸਹਾਇਤਾ ਦੇ ਲਈ ਤਿਆਰ ਹੈ।
ਇੱਕ ਐਕਸ  ਪੋਸਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ ;
“ਮੋਰੱਕੋ ਵਿੱਚ ਭੁਚਾਲ ਦੇ ਕਾਰਨ ਹੋਏ ਜਾਨੀ ਨੁਕਸਾਨ ਤੋਂ ਬਹੁਤ ਦੁਖੀ ਹਾਂ। ਇਸ ਦੁਖਦ ਸਮੇਂ ਵਿੱਚ, ਮੇਰੇ ਵਿਚਾਰ ਮੋਰੱਕੋ ਦੇ ਲੋਕਾਂ ਦੇ ਨਾਲ ਹਨ। ਆਪਣੇ ਅਜ਼ੀਜ਼ਾਂ ਨੂੰ ਗੁਆਉਣ ਵਾਲਿਆਂ ਪ੍ਰਤੀ ਮੇਰੀਆਂ ਸੰਵੇਦਨਾਵਾਂ। ਜ਼ਖ਼ਮੀਆਂ ਦੇ ਜਲਦੀ ਠੀਕ ਹੋਣ ਦੀ ਕਾਮਨਾ ਕਰਦਾ ਹਾਂ। ਭਾਰਤ ਇਸ ਕਠਿਨ ਘੜੀ ਵਿੱਚ ਮੋਰੱਕੋ ਦੀ ਹਰ ਸੰਭਵ ਸਹਾਇਤਾ ਲਈ ਤਿਆਰ ਹੈ।”